hotchpotch/miracl-hf-unified huggingface dataset:
วอลเลย์บอลเวิลด์ลีก
วอลเลย์บอลเวิลด์ลีก () เป็นการแข่งขันวอลเลย์บอลระดับนานาชาติสำหรับผู้ชาย การแข่งขันเริ่มครั้งแรกในปี ค.ศ. 1990 จัดการแข่งขันโดยสหพันธ์วอลเลย์บอลนานาชาติ (เอฟไอวีบี) การแข่งขันจะจัดเป็นประจำทุกปี การแข่งขันสำหรับผู้หญิงเรียกว่าเวิลด์กรังด์ปรีซ์ จะได้ไม่สับสนกับการแข่งขันชิงแชมป์โลก, เวิลด์คัพ และเวิลด์แกรนด์แชมป์เปี้ยนคัพ
ในปี ค.ศ. 2018 วอลเลย์บอลเวิลด์ลีก และเวิลด์กรังด์ปรีซ์ จะถูกแทนที่โดยรายการใหม่ ในชื่อ วอลเลย์บอลชายเนชันส์ลีก
บราซิลและอิตาลี เป็นสองทีมที่เข้าร่วมในการแข่งขันทุกครั้งของวอลเลย์บอลเวิลด์ลีก
อู๋ จัวซี
รอน อู๋ หรือ อู๋จัวซี (; ชื่อภาษาอังกฤษ: Ron Ng, Wu Zhuoxi, Ng Coek Hei) โด่งดังมาจากเรื่อง มังกรคู่สู้สิบทิศ เกิดเมื่อวันที่ 2 กันยายน พ.ศ. 2522 ที่ฮ่องกง
1999 joined the 7th Dancers Training Class (TVB), แดนเซอร์รุ่นที่ 7 ของ TVB 
Dec 2000 joined the first artiste training class, ศิลปินฝึกหัดของ TVB 
Dec 2000 signed to TVB management เซ็นสัญญาเข้าเป็นนักแสดงในสังกัดทีวีบี
นอกจากนั้นแล้ว เมื่อราวเดือนเมษายนที่ผ่านมา หลินเฟิง และเพื่อนดาราจากทีวีบี ได้แก่ กัวเซี่ยนหนี หลินเฟิง เจิ้งเจียอิ๋ง เพิ่งร่วมก๊วนกันมาทักทายคอละครจีนถึงกรุงเทพ ซึ่งก็สร้างความประทับแบบสุดๆ ให้กับแฟนๆ ชาวไทยกันไปhttp://www.weibo.com/ronronng?zw=ent
สมัยระหว่างสงคราม
ในบริบทของประวัติศาสตร์ของศตวรรษที่ 20 สมัยระหว่างสงคราม(interwar period) เป็นช่วงเวลาระหว่างช่วงปลายของสงครามโลกครั้งที่หนึ่งในเดือนพฤศจิกายน ค.ศ. 1918 และจุดเริ่มต้นของสงครามโลกครั้งที่สองในเดือนกันยายน ค.ศ. 1939
แม้ช่วงเวลาที่ค่อนข้างสั้นของระยะเวลา ช่วงเวลานี้เป็นยุคของการเปลี่ยนแปลงที่สำคัญไปทั่วโลก เชื้อเพลิงปิโตเลียมและการใช้เครื่องจักรที่เกี่ยวข้องได้ขยายตัวมากขึ้นจนนำไปสู่ทเว็นตี้ร้องคำราม(Roaring Twenties)(และทเว็นตี้ทองคำ(Golden Twenties)) ช่วงเวลาของความมั่นคั่งทางเศรษฐกิจและการเติบโตสำหรับชนชั้นกลางในอเมริกาเหนือ ยุโรป และส่วนอื่นๆของโลก รถยนต์, แสงไฟฟ้า วิทยุกระจายเสียง และอื่นๆ กลายเป็นเรื่องธรรมดาในหมู่ประชากรในประเทศที่พัฒนาแล้ว ความเย้ายวนของยุคนี้ได้มีผลตามมาด้วยภาวะเศรษฐกิจตกต่ำครั้งใหญ่ เป็นการล่มสลายทางเศรษฐกิจทั่วโลกที่ไม่เคยปรากฏมาก่อนซึ่งเป็นความเสียหายรุนแรงต่อเศรษฐกิจขนาดใหญ่ของโลกหลายแห่ง
ในด้านการเมือง ยุคนี้ได้เกิดขึ้นพร้อมด้วยการกำเนิดของลัทธิคอมมิวนิสต์ ซึ่งเริ่มต้นด้วยการปฏิวัติเดือนตุลาคมในรัสเซีย ในช่วงท้ายของสงครามโลกครั้งที่หนึ่ง และสิ้นสุดลงด้วยการกำเนิดของลัทธิฟาสซิสต์ โดยเฉพาะอย่างยิ่งในประเทศเยอรมนีและอิตาลี จีนนั้นอยู่ในท่ามกลางของช่วงเวลาอันยาวนานของความไม่มั่นคงและสงครามกลางเมืองระหว่างก๊กมินตั๋ง(พรรคชาตินิยมจีน)และพรรคคอมมิวนิสต์จีน จักรวรรดิบริติซ ฝรั่งเศส และอื่นๆได้เผชิญความท้าทายของลัทธิจักรวรรดินิยม ที่ถูกมองว่าเป็นเชิงลบที่เพิ่มมากขึ้นในยุโรป และขบวนการเพื่อเรียกร้องเอกราชในบริติซอินเดีย, อินโดจีนฝรั่งเศส, ไอร์แลนด์และภูมิภาคอื่นๆได้สร้างแรงกดดันมากขึ้น
จักรวรรดิออตโตมัน ออสเตรีย-ฮังการี และเยอรมันได้ล่มสลายลง อาณานิคมของจักรวรรดิเยอรมันและออตโตมันได้รับการจัดสรรใหม่ท่ามกลางฝ่ายสัมพันธมิตร ด้านตะวันตกไกลที่เป็นส่วนหนึ่งของจักรวรรดิรัสเซียได้แตกแยกออกจากกัน: เอสโตเนีย ฟินแลนด์ ลัตเวีย ลิทัวเนีย และโปแลนด์ได้กลายเป็นประเทศรัฐเอกราช ในขณะที่เบสซาราเบีย(สาธารณรัฐมอลโดวา)ได้เลือกที่จะรวมเข้ากับโรมาเนีย
พวกคอมมิวนิสต์ในมอสโกได้จัดการเพื่อฟื้นฟูการควบคุมในดินแดนยูเครน อาร์เมเนีย อาเซอร์ไบจาน และจอร์เจีย ไอร์แลนด์ได้ถูกแบ่งแยก กับพื้นที่ส่วนใหญ่ได้รับเอกราชจากบริติซ ในตะวันออกกลาง อียิปต์และอิรักได้รับเอกราช ในช่วงภาวะเศรษฐกิจตกต่ำครั้งใหญ่ ประเทศลาตินอเมริกันได้ถูกโอนไปเป็นของบริษัทต่างชาติจำนวนมาก(โดยเฉพาะอเมริกัน) ในการประมูลราคาเพื่อเสริมสร้างเศรษฐกิจในประเทศของตน ความปรารถนาดินแดนของญี่ปุ่น เยอรมัน อิตาลี และรัสเซียได้นำไปสู่การขยายตัวของจักรวรรดิ ซึ่งตั้งอยู่บนเวทีสำหรับสงครามโลกที่ตามมา
เยอรมันและโซเวียตได้บุกครองโปแลนด์ในเดือนกันยายน ค.ศ. 1939 ถือว่าเป็นจุดเริ่มต้นของสงครามโลกครั้งที่สองและสิ้นสุดลงของสมัยระหว่างสงคราม
เม่าไข่ปลา
เม่าไข่ปลาหรือเม่าทุ่งหรือส้มเม่า เป็นไม้ยืนต้นขนาดเล็กในวงศ์ Phyllanthaceae เป็นไม้ผลัดใบ ผิวใบด้านบนเป็นมัน ดอกช่อ ดอกย่อยขนาดเล็ก ช่อสั้น เมื่อติดผลลูกเล็กคล้ายเม็ดพริกไทย ผลสด เมล็ดเดียวแข็ง มีขนละเอียดปกคลุมบนผล สีม่วงเข้ม เป็นไม้ยืนต้น ผลสุกสีแดงคล้ำ ใบที่นำมารับประทานคือ
ผลรับประทานสดหรือทำแยม ยอดอ่อนรับประทานเป็นผักหรือใช้เป็นเครื่องเทศ ใบใช้เป็นยาแก้ไข้ เนื้อไม้สีแดง แข็ง ใช้ในงานก่อสร้างได้ ใบอ่อนและผลดิบใช้ปรุงอาหารให้มีรสเปรี้ยวยอดและใบเพสลาดใช้กินแนมกับอาหารอื่นหรือใส่ยำ ปรุงรสเปรี้ยวแทนมะนาว
ชมพู่มะเหมี่ยว
ชมพู่มะเหมี่ยว เป็นไม้ยืนต้นในวงศ์ Myrtaceae ลำต้นตรง ใบเดี่ยว ออกตรงข้าม ใบหนาและเหนียว เมื่ออ่อนเป็นสีแดง ก้านใบยาว ดอกดอกเฉพาะกิ่งที่ไม่มีใบ ดอกสีแดง กลีบเลี้ยงเป็นหลอดบวมพอง เกสรตัวผู้สีแดงจำนวนมาก ผลสดมีเนื้อหลายเมล็ด ผลคล้ายลูกแพร์ มีกลีบเลี้ยงติดที่ปลายผล ผลสีแดงเข้มหรือเหลืองอมม่วงหรือขาวอมเหลือง เนื้อฉ่ำน้ำ สีขาว มีกลิ่นหอม เมล็ดกลม สีน้ำตาล
การกระจายพันธุ์พบมากในคาบสมุทรมลายู เกาะชวา เกาะสุมาตรา ผลใช้รับประทานสด ทำอาหารคาวเช่นยำโดยใช้เกสร เมื่อ แก่แล้วยังมีรสเปรี้ยว นิยมนำไปต้มรวมกับผลไม้อื่น ๆ ให้มีรสเปรี้ยวน้อยลง เปลือกลำต้น ใบและรากมีสรรพคุณเป็นยา รสชุ่มคอ มีวิตามินซี และแคลเซียมสูง เสริมสร้างกระดูกและฟัน
ชมพู่แก้มแหม่ม
ชมพู่แก้มแหม่ม เป็นไม้ยืนต้นในวงศ์ Myrtaceae กิ่งก้านโค้งงอ ใบเดี่ยว ออกตรงข้าม ใบเหนียวคล้ายหนัง มีจุดใสบนใบ ก้านใบใหญ่ ดอกดอกตามยอดและซอกใบของใบที่ร่วงไปแล้ว ดอกช่อ กลีบเลี้ยงเป็นหลอดยาว กลีบดอกสีขาวอมเหลือง เกสรตัวผู้จำนวนมาก ผลสดมีเนื้อหลายเมล็ด ผลคล้ายลูกแพร์ มีปลายของกลีบเลี้ยงที่โค้งเข้าข้างในติดที่ปลายผล ผลสีแดงอ่อนจนถึงขาว เนื้อสีขาวคล้ายฟองน้ำ ฉ่ำน้ำ รสหวานอมเปรี้ยว เมล็ดแบนหรือกลม
มีถิ่นกำเนิดในเอเชียตะวันออกเฉียงใต้และนิยมปลูกไปทั้งภูมิภาค ในอินโดนีเซียนิยมนำไปทำโรยักหรือนำไปดองที่เรียกอาซีนัน เปลือกผลมีลักษณะคล้ายไขเคลือบ เนื้อค่อนข้างแห้ง มีกลิ่นหอม ชาวโอรังอัสลีในรัฐเประ ประเทศมาเลเซียใช้ใบรักษาโรคผิวหนัง
สภาพพรหมจารี
สภาพพรหมจารี () คือ สภาพของบุคคลที่ไม่เคยมีการร่วมเพศ มีประเพณีทางวัฒนธรรมและศาสนาซึ่งให้คุณค่าและความสำคัญกับสภาพนี้เป็นพิเศษ โดยเฉพาะอย่างยิ่งในกรณีหญิงที่ยังไม่แต่งงาน สัมพันธ์กับความคิดความบริสุทธิ์ เกียรติยศและมูลค่าของบุคคล มโนทัศน์สภาพพรหมจารีเดิมเกี่ยวข้องกับการงดเว้นการร่วมเพศก่อนแต่งงาน แล้วจึงร่วมเพศเฉพาะกับคู่สมรส เช่นเดียวกับพรหมจรรย์ (chastity) มโนทัศน์สภาพพรหมจารีปกติเกี่ยวข้องกับประเด็นทางศีลธรรมหรือศาสนาและมีผลในแง่สถานภาพทางสังคมและความสัมพันธ์ระหว่างบุคคลได้ ปัจจุบันสภาพพรหมจารีไม่มีผลกระทบทางกฎหมายในสังคมส่วนใหญ่ แม้อาจมีการแสดงเจตนาโดยนัยทางสังคม ในอดีต สภาพพรหมจารีมีการแสดงเจตนาโดยนัยทางกฎหมายและสังคมในบางสังคม และยังมีอยู่ในบางวัฒนธรรมตราบจนปัจจุบัน
คำว่า "พรหมจารี" (virgin) เดิมใช้เรียกเฉพาะหญิงที่ไม่เคยร่วมเพศ แต่คำนี้ได้กลายมามีความหมายหลายอย่าง ทั้งที่พบในมโนทัศน์ประเพณี สมัยใหม่และจริยธรรม ปัจเจกบุคคลผู้รักต่างเพศอาจพิจารณาว่าสภาพพรหมจารีเสียไปเฉพาะเมื่อการล่วงล้ำองคชาต-ช่องคลอด (penile-vaginal penetration) อย่างเดียวหรือไม่ก็ได้ ขณะที่ผู้มีรสนิยมทางเพศอย่างอื่นบางส่วนมักรวมการร่วมเพศทางปาก การร่วมเพศทางทวารหนัก หรือการสำเร็จความใคร่ด้วยตนเองร่วม (mutual masturbation) อยู่ในนิยามการเสียสภาพพรหมจารีของบุคคลด้วย
คณิต ศิลปศร
คณิต ศิลปศร (ชื่อเล่น:โบ้) เกิดวันที่ 12 สิงหาคม พ.ศ. 2537 เป็นนักกีฬาวอลเลย์บอลชายทีมชาติไทย ตำแหน่งตัวหัวเสา ปัจจุบันเล่นให้กับเอ็นเค ฟิตเนส สมุทรสาคร
ท่าอากาศยานเกาะพะงัน
ท่าอากาศยานเกาะพะงัน เป็นโครงการก่อสร้างที่สายการบินกานต์แอร์ ได้ดำเนินการก่อสร้างสนามบินในเขตพื้นที่อำเภอเกาะพะงัน จังหวัดสุราษฎร์ธานี บนเนื้อที่กว่า 100 ไร่ มีรันเวย์ขนาด 1,100 x 45 เมตร เพื่อขยายเส้นทางรองรับประชาชน นักเดินทางและ นักท่องเที่ยวให้สามารถเดินทางได้สะดวก รวดเร็วยิ่งขึ้น โดยเพิ่มทางเลือกในการเดินทางที่มากขึ้น เพื่อรองรับความต้องการของนักท่องเที่ยวที่เดินทางมาเพื่อผ่อนคลายไม่ต้องการเสียเวลาในการเดินทางเป็นเวลานาน แต่ต้องการใช้เวลาในการพักผ่อน และ สืบเนื่องจากการให้บริการทางอากาศในพื้นที่ไม่เพียงพอต่อความต้องการของผู้โดยสารที่ต้องการเดินทางมากกว่าเที่ยวบินที่มี โดยเริ่มก่อสร้างเมื่อปี พ.ศ. 2557
สนามบินเกาะพะงัน เป็นโครงการที่บริษัทเอกชน จะดำเนินการเพื่อรองรับนักท่องเที่ยวกว่า 3 แสนคนต่อปี ที่เดินทางเข้ามาเที่ยวเกาะพะงัน ในช่วง Full Moon Party, Back Moon Party และ Half Moon Party ที่เกิดขึ้นเดือนละ 4 ครั้ง
ต่อมาในเดือนกันยายน 2558 โครงการดังกล่าวได้ระงับการดำเนินการก่อสร้างชั่วคราว เพื่อรอการตรวจสอบเรื่องเอกสารสิทธิที่ดิน จนกระทั่งในปี พ.ศ. 2560 กรมป่าไม้ ได้ดำเนินการสั่งให้ยุติการก่อสร้าง และดำเนินคดีกับผู้บุกรุกพื้นที่ป่าสงวนแห่งชาติดังกล่าว
ปัจจุบัน ท่าอากาศยานเกาะพะงัน ยกเลิกการก่อสร้างเป็นที่เรียบร้อยแล้ว และจะไม่มีท่าอากาศยานเกาะพะงันในประเทศไทย เนื่องจากคำสั่งของกรมป่าไม้ เกี่ยวกับเรื่องการบุกรุกพื้นที่ป่าสงวน
วลาดีวอสตอค
วลาดีวอสตอค (, แปลว่า "ผู้ปกครองแห่งตะวันออก") เป็นเมืองขนาดใหญ่ทางด้านทิศตะวันออกของประเทศรัสเซีย ริมอ่าวโกลเดนฮอร์น ไม่ไกลจากพรมแดนจีนและเกาหลีเหนือ ประชากรในปี ค.ศ. จำนวน 592,034 คน ลดลงจากเมื่อปี ค.ศ. 2002 ที่มี 594,701 คน เป็นเมืองท่าที่สำคัญ และเป็นจุดสิ้นสุดของทางรถไฟสายทรานส์-ไซบีเรีย
วลาดีวอสตอค เป็นจุดเริ่มต้นทางหลวงแผ่นดินเหมายเลขเอ็ม 60 มุ่งหน้าสู่เมืองคาบารอฟสค์ จุดสิ้นสุดทางด้านทิศตะวันออกของทางรถไฟสายทรานส์-ไซบีเรีย ซึ่งมุ่งหน้าไปยังกรุงมอสโกและเซนต์ปีเตอร์สเบิร์กได้ ส่วนทางหลวงแผ่นดินสายอื่น ๆ จะมุ่งหน้าไปทางทิศตะวันออกและทิศใต้
ทางรถไฟสายทรานส์-ไซบีเรีย ถูกสร้างขึ้นเพื่อเชื่อมต่อระหว่างรัสเซียตะวันตกกับรัสเซียตะวันออก โดยสร้างเสร็จในปี ค.ศ. 1905 ผ่านเมืองสำคัญหลายแห่ง นอกจากนี้ยังมีทางรถไฟสายย่อย เช่น ทางรถไฟสายจีนตะวันออก ซึ่งผ่านเมืองฮาร์บิน
ท่าอากาศยานวลาดีวอสตอคให้บริการเที่ยวบินไปยังประเทศญี่ปุ่น ประเทศจีน ประเทศเกาหลีเหนือ ประเทศเกาหลีใต้ และ ประเทศเวียดนาม
วันที่ 28 มิถุนายน ค.ศ. 1908 ได้มีการเปิดเดินรถรางสายแรก จากสถานีรถไฟวลาดีวอสตอค ไปตามถนนสเวตลันสกายา และในวันที่ 9 ตุลาคม ค.ศ. 1912 รถยนต์ไม้คันแรก (ผลิตในเบลเยียม) ก็เปิดให้บริการ ระบบขนส่งมวลชนที่สำคัญในวลาดีวอสตอค ได้แก่ รถโดยสาร รถไฟ รถราง เรือเฟอรี
วอลเลย์บอลเวิลด์ลีก 2014
วอลเลย์บอลเวิลด์ลีก 2014 เป็นครั้งที่ 25 ของการแข่งขันวอลเลย์บอลชายประจำปีระดับนานาชาติมีทั้งหมด 28 ประเทศ ระหว่าง 23 พฤษภาคม - 20 กรกฎาคม 2014 กลุ่มที่ 1 รอบชิงชนะเลิศจะถูกจัดขึ้นในฟลอเรนซ์, ประเทศอิตาลีกลุ่มที่ได้รับการประกาศในวันที่ 1 ธันวาคมปี 2013 อันดับโลกเอฟไอวีบี ณ วันที่ 7 ตุลาคม 2013 ที่แสดงในวงเล็บ 
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
อูซีตเซ
อูซีตเซ (Ужице, ) เป็นเมืองในประเทศเซอร์เบีย ตั้งอยู่ลุ่มแม่น้ำเจตียา (Đetinja) เขตการปกครองของเมืองมีประชากร 78,040 คน ขณะที่ตัวเมืองมีประชากร 59,747 คน (ค.ศ. 2011)
เอริค ดวร์ม
เอริค ดวร์ม (; เกิด 12 พฤษภาคม ค.ศ. 1992) เป็นนักฟุตบอลชาวเยอรมัน ปัจจุบันเล่นในตำแหน่งฟุลแบ็กให้กับฮัดเดอส์ฟีลด์ทาวน์ในพรีเมียร์ลีก และทีมชาติเยอรมนี
ดวร์มเริ่มต้นการเล่นฟุตบอลเมื่อปี 1998 ที่อะคาเดมีของทีม SG Reischweiler ตั้งแต่อายุ 5 ขวบ
เกาะพะงัน
เกาะพะงัน เป็นเกาะในอ่าวไทย ตั้งอยู่ทางตะวันออกเฉียงใต้ของประเทศไทย ในจังหวัดสุราษฎร์ธานี เป็นส่วนหนึ่งของอำเภอเกาะพะงัน มีชื่อเสียงจากงานฟูลมูนปาร์ตี้ ที่จัดขึ้นที่หาดริ้น และเป็นจุดหมายปลายทางของแบ็กแพ็กเกอร์
ชื่อของเกาะมาจากคำว่า “หลังงัน” เป็นภาษาถิ่นหมายถึงสันทรายที่โผล่พ้นน้ำเมื่อยามน้ำลง เดิมชื่อเกาะไม่มีสระอะ แต่ต่อมาได้เพิ่มสระอะ เป็นพะงัน
คริส แพร็ตต์
คริสโตเฟอร์ ไมเคิล "คริส" แพร็ตต์ () เกิดเมื่อวันที่ 21 มิถุนายน ค.ศ. 1979 เป็นนักแสดงชาวอเมริกัน เป็นที่รู้จักจากผลงานทางโทรทัศน์ จากบทแอนดี ดิวเยอร์ จากเรื่อง "Parks and Recreation" และบทแฮโรลด์ ไบรตัน "ไบรต์" แอบบอตใน "Everwood" เช่นเดียวกับการแสดงภาพยนตร์ ในบทสมทบจากภาพยนตร์เรื่อง "Moneyball", "Zero Dark Thirty", และ "Her" ในปี ค.ศ. 2014 ได้แสดงในภาพยนตร์ของค่ายมาร์เวล เรื่อง "Guardians of the Galaxy" และในปี 2015  Jurassic World
แพรตต์พบกับแอนนา ฟาริสในกองถ่าย Take Me Home Tonight ในปีคศ. 2011 ทั้งคู่หมั้นกันสองปีให้หลังและแต่งงานกันที่เกาะบาหลี วันที่ 9 กรกฎาคม 2009 พวกเขาอาศัยอยู่ในแถบฮอลลีวู้ด ฮิลล์ ลอสแอนเจลิส แคลิฟอร์เนีย แจ็ค ลูกชายของทั้งสองเกิดในเดือนสิงหาคม 2012
แพร็ตต์เป็นคริสเตียน และกล่าวว่าการคลอดก่อนกำหนดของลูกชายเขาทำให้เขา"กลับมาศรัทธาในพระเจ้า"เนื่องจากเขากับฟาริสสวดภาวนาบ่อยมากเนื่องจากเป็นห่วงลูก
วินโดวส์เมสเซนเจอร์
วินโดวส์เมสเซนเจอร์ () เป็นโปรแกรมที่ใช้สนทนาแบบเรียลไทม์ระหว่างผู้ใช้ ซึ่งเป็นชุดโปรแกรมที่ถูกรวมไว้ในระบบปฏิบัติการ Windows XP ตัวโปรแกรมถูกออกแบบสำหรับผู้ใช้ในองค์กรธุรกิจมากกว่าผู้ใช้ในบ้าน ต่อมาถูกปรับปรุงในปี ค.ศ. 2001 และถูกปรับปรุงอีกครั้งในปี ค.ศ. 2004 โดยถูกทำให้ใช้งานได้ใน Windows 2000 และ Windows Server 2003 ซึ่งเป็น Windows สำหรับเครื่อง Server
สุดท้าย Windows Messenger ถูกพัฒนาขึ้นใหม่และเปลี่ยนชื่อเป็น Windows Live Messenger โดยมีความสามารถใหม่ที่เพิ่มขึ้น นั่นคือมีการเชื่อมต่อกับ Microsoft Messenger service และ Microsoft Lync เพื่อการทำงานในบริษัทที่ดียิ่งขึ้น
ซีบีเรียค
ซีบีเรียค (, แปลว่า ที่เกี่ยวกับไซบีเรีย) เป็นขบวนรถโดยสารระหว่างประเทศ เชื่อมต่อระหว่างกรุงเบอร์ลิน ประเทศเยอรมนี กับเมืองต่าง ๆ ในประเทศรัสเซีย โดยผ่านประเทศเยอรมนี โปแลนด์ เบลารุส รัสเซีย และคาซัคสถาน บางช่วงเดินรถร่วมกับรถไฟสายทรานส์-ไซบีเรีย ระยะทางทำการ 5,130 กิโลเมตร จากเบอร์ลินไปโนโวซีบีสค์ นับว่าเป็นรถไฟที่วิ่งยาวที่สุดในยุโรปในขณะนั้น ซีบีเรียคถูกยกเลิกการเดินรถวันที่ 14 ธันวาคม ค.ศ. 2013 เนื่องจากมีผู้โดยสารน้อยและได้รับการสนับสนุนจากการรถไฟเยอรมันได้ไม่เต็มที่
ขบวนรถจะตั้งต้นทางที่สถานีรถไฟสวนสัตว์เบอร์ลิน และจะจอดรับ-ส่งผู้โดยสารที่สถานีรถไฟกลางเบอร์ลินเป็นสถานีแรก ตามด้วยสถานีรถไฟเบอร์ลินตะวันออก จากนั้นจะผ่านกรุงวอร์ซอ ในโปแลนด์ และมินสก์ ในเบลารุส ตามลำดับ และจะแบ่งสายย่อยแยกไปอีก ขบวนรถสิ้นสุดปลายทางทั้งหมด 8 เมือง ได้แก่ โนโวซีบีสค์ เซนต์ปีเตอร์สเบิร์ก มอสโก คาซาน เชลยาบินสก์ อูฟา อัสตานา (ในคาซัคสถาน) และอัดเลียร์
รถไฟออกจากเบอร์ลินทุกวันเสาร์ เวลา 09:12 และ 15:16 น.
สถานีรถไฟสวนสัตว์เบอร์ลิน
สถานีรถไฟสวนสัตว์เบอร์ลิน ( เรียกสั้น ๆ ว่า "สถานีรถไฟสวนสัตว์") เป็นสถานีรถไฟแห่งหนึ่งในกรุงเบอร์ลิน ประเทศเยอรมนี ตั้งอยู่ในบริเวณใกล้กับสวนสัตว์เบอร์ลิน เป็นศูนย์รวมการขนส่งของกรุงเบอร์ลินฝั่งตะวันตก ก่อนที่จะมีการเปิดใช้งานสถานีกลางในปี ค.ศ. 2006 นอกจากนี้ยังเป็นสถานีของรถไฟใต้ดินเบอร์ลิน สาย 2, 9 และรถไฟเร็วเขตเมืองเบอร์ลิน สาย 5,7 และ 75
ความขัดแย้งนิยมรัสเซียในประเทศยูเครน พ.ศ. 2557
นับแต่สิ้นเดือนกุมภาพันธ์ 2557 เกิดการเดินขบวนโดยกลุ่มนิยมรัสเซีย คลั่งชาติและต่อต้านรัฐบาลเกิดขึ้นในนครหลักทั่วภาคตะวันออกและภาคใต้ของประเทศยูเครน อันเป็นผลจากขบวนการยูโรไมดานและการปฏิวัติยูเครน พ.ศ. 2557 สำนักข่าวรัสเซียหลายสำนักใช้คำว่า "รัสเซียนสปริง" อธิบายคลื่นการเดินขบวนเหล่านี้ ในความไม่สงบขั้นแรก ไครเมียถูกสหพันธรัฐรัสเซียผนวกหลังวิกฤตการณ์ในภูมิภาค การแทรกแซงทางทหารของรัสเซียและการลงประชามติซึ่งนานาประเทศวิจารณ์ การประท้วงในแคว้นโดเนตสค์และแคว้นลูฮันสค์ทวีความรุนแรงขึ้นเป็นการก่อการกำเริบแบ่งแยกดินแดนด้วยอาวุธ ซึ่งทำให้รัฐบาลยูเครนเปิดฉากการรุกโต้ตอบทางทหารต่อผู้ก่อการกำเริบ
สงครามในดอนบัสส์
สงครามในดอนบัสส์ (หรือเรียก สงครามในยูเครน หรือสงครามในยูเครนตะวันออก) เป็นความขัดแย้งมีอาวุธในภูมิภาคดอนบัสส์ของประเทศยูเครน เริ่มตั้งแต่เดือนมีนาคม 2557 เกิดการเดินขบวนโดยกลุ่มนิยมรัสเซียและต่อต้านรัฐบาลในมณฑลโดเนตสค์และลูฮันสค์ของยูเครน มักเรียกรวมกันว่า "ดอนบัสส์" หลังการปฏิวัติยูเครน พ.ศ. 2557 และขบวนการยูโรไมดาน การเดินขบวนเหล่านี้ซึ่งเป็นส่วนหนึ่งของกลุ่มการประท้วงนิยมรัสเซียที่เกิดคู่ขนานที่กว้างกว่าทั่วทางใต้และตะวันออกของยูเครน ตามด้วยการผนวกไครเมียโดยสหพันธรัฐรัสเซีย แล้วลุกลามเป็นความขัดแย้งมีอาวุธระหว่างกำลังนิยมการแยกตัวออกของสาธารณรัฐประชาชนโดเนตสค์และลูฮันสค์ (DPR และ LPR ตามลำดับ) ที่ประกาศเอง และรัฐบาลยูเครน ก่อนการเปลี่ยนแปลงผู้นำสูงสุดในเดือนสิงหาคม ผู้นิยมการแยกตัวออกมีพลเมืองรัสเซียนำเป็นส่วนใหญ่ มีรายงานว่า กำลังกึ่งทหารรัสเซียประกอบเป็นตั้งแต่ 15% ถึง 80% ของพลรบ
ระหว่างวันที่ 22 ถึง 25 สิงหาคม มีรายงานว่าปืนใหญ่ กำลังพลรัสเซีย และสิ่งที่รัสเซียเรียก "ขบวนมนุษยธรรม" ข้ามพรมแดนเข้าสู่ดินแดนยูเครนโดยไม่ได้รับอนุญาตจากรัฐบาลยูเครน มีรายงานว่าเกิดการข้ามชายแดนทั้งในดินแดนในการควบคุมของกำลังนิยมรัสเซียและพื้นที่ซึ่งไม่อยู่ในการควบคุม เช่น ส่วนตะวันออกเฉียงใต้ของมณฑลโดเนตสค์ ใกล้กับโนอวาซอฟสค์ (Novoazovsk) เหตุการณ์เหล่านี้ตามด้วยการระดมยิงที่ตั้งของยูเครนจากชายแดนฝั่งรัสเซียตามรายงานในห้วงเดือนก่อน หัวหน้าราชการความมั่นคงยูเครน วาเลนติน นาลีเวเชนโค (Valentyn Nalyvaichenko) กล่าวว่า เหตุการณ์วันที่ 22 สิงหาคมเป็น "การบุกครองยูเครนโดยตรงโดยรัสเซีย" ข้าราชการตะวันตกและยูเครนอธิบายเหตุการณ์เหล่านี้ว่าเป็น "การบุกครองลับ" ซึ่งยูเครนโดยรัสเซีย ผลคือ ผู้ก่อการกำเริบ DPR และ LPR ได้ดินแดนมากที่เสียไประหว่างการรุกทางทหารของฝ่ายรัฐบาลก่อนหน้านี้ มีการลงนามข้อตกลงเพื่อสถาปนาการหยุดยิง เรียก พิธีสารมินสค์ เมื่อวันที่ 5 กันยายน 2557 ทั้งสองฝ่ายละเมิดการหยุดยิงเป็นปกติ ท่ามกลางการผนึกแนวระหว่างดินแดนผู้ก่อการกำเริบและยูเครนระหว่างการหยุดยิง ขุนศึกเข้าควบคุมแผ่นดินฝั่งผู้ก่อการกำเริบ นำให้ขาดเสถียรภาพยิ่งขึ้น การหยุดยิงล่มอย่างสมบูรณ์ในเดือนมกราคม 2558 ด้วยการต่อสู้อย่างหนักตลอดเขตขัดแย้งรอบใหม่ ซึ่งรวมท่าอากาศยานนานาชาติโดเนตสค์และเดบอลท์เซฟ (Debaltseve)
แกงหัวปลา
แกงหัวปลา (Fish head curry) เป็นอาหารประเภทแกงในมาเลเซียและสิงคโปร์ มีต้นกำเนิดจากอาหารจีนและอาหารอินเดีย และยังเป็นที่นิยมในเนปาลด้วย นำหัวปลากะพงแดงมาแกงในน้ำแกงแบบเกระละโดยใส่ผักเช่นกระเจี๊ยบเขียวและมะเขือม่วง กินกับข้าวหรือขนมปัง นิยมใช้มะขามปรุงรสเปรี้ยวของแกง
แกงหัวปลาหรือมูรี ฆันโต เป็นอาหารเบงกอลที่สำคัญอย่างหนึ่ง นิยมแกงกับปลายี่สกเทศ และยังเป็นอาหารสำคัญในเทศกาลเช่น ไภโผตา ไอพูโรภาต ต่อมา อาหารนี้ได้เป็นที่นิยมในมาเลเซียและสิงคโปร์ รูปแบบสมัยใหม่ของอาหารนี้เกิดขึ้นในสิงคโปร์ ซึ่งพ่อครัวเชื้อสายอินเดียได้ปรุงอาหารชนิดนี้ขายให้ลูกค้าชาวจีนและเปอรานากัน ทำให้มีการปรับปรุงใหม่เกิดขึ้น ในมิถิลา โอทิศา บังกลาเทศและเบงกอลตะวันตก ซึ่งมีอาหารหลักเป็นข้าวและปลา มีแกงหัวปลาที่ใส่ถั่วหรือผักอื่นๆ น้ำแกงข้นมากและรสเผ็ด นิยมใช้ปลายี่สกเทศ ในพิหาร มีอาหารที่คล้ายกันนี้เรียก มูรี ฆันถ์ ใช้หัวปลาทอดของปลาชนิดใดก็ได้
หม่อมศรีนวล ณ เชียงใหม่
คุณหญิง หม่อมศรีนวล ณ เชียงใหม่ (สกุลเดิม: นันทขว้าง; เกิด: 25 สิงหาคม พ.ศ. 2462 — อสัญกรรม: 26 พฤษภาคม พ.ศ. 2534) เป็นภริยาของเจ้าราชบุตร (วงศ์ตวัน ณ เชียงใหม่) เจ้าราชบุตรแห่งนครเชียงใหม่ ซึ่งหากไม่มีการยกเลิกตำแหน่งเจ้าผู้ครองนคร ก็จะได้รั้งตำแหน่งเจ้าผู้ครองนครเชียงใหม่ องค์ที่ 10 สืบต่อจากเจ้าแก้วนวรัฐ ผู้เป็นบิดา
หม่อมศรีนวล ณ เชียงใหม่ เกิดในสกุลนันทขว้างจากจังหวัดลำพูน ที่ต่อมาได้สมรสเป็นภริยาในเจ้าราชบุตร (วงศ์ตวัน ณ เชียงใหม่) แต่ไม่มีโอรสธิดาด้วยกัน เธอเป็นผู้ตระเตรียมในการรับพระราชอาคันตุกะแทนภัสดาอยู่เสมอ
นอกจากนี้ยังมีบทบาทในวงการสตรีในจังหวัดเชียงใหม่ เคยดำรงตำแหน่งนายกสมาคมส่งเสริมวัฒนธรรมสตรีศรีล้านนาไทย ทั้งเป็นผู้วางรากฐานและแนวทางการรับเสด็จแปรพระราชฐานของพระบาทสมเด็จพระเจ้าอยู่หัว และพระบรมวงศานุวงศ์ที่ใช้มาจนถึงปัจจุบัน และเป็นผู้ถวายงานสมเด็จพระนางเจ้าสิริกิติ์ พระบรมราชินีนาถ เกี่ยวกับการทอผ้า และกิจกรรมทางสังคมสงเคราะห์ ร่วมกับคุณหญิง เจ้าระวีพันธุ์ สุจริตกุล และเจ้าพงศ์แก้ว ณ ลำพูน ธิดาในเจ้าราชบุตร (วงศ์ตวัน ณ เชียงใหม่)
คุณหญิง หม่อมศรีนวล ณ เชียงใหม่ ถึงแก่อนิจกรรมจากอุบัติเหตุเครื่องบิน เลาดาแอร์ เที่ยวบินที่ 004 เครื่องยนต์ขัดข้อง และตกที่บริเวณอุทยานแห่งชาติพุเตย จังหวัดสุพรรณบุรี เมื่อวันที่ 26 พฤษภาคม พ.ศ. 2534
ในการนี้ พระบาทสมเด็จพระเจ้าอยู่หัวทรงพระกรุณาโปรดเกล้าฯ พระราชทานน้ำหลวงอาบศพ หีบทองสาลสลัก ฉัตรเบญจาตั้งประดับเกียรติยศ ปี่กลองชนะประโคมเวลาพระราชทานน้ำหลวงอาบศพ และพระราชทานพระบรมราชานุเคราะห์บำเพ็ญพระราชกุศลสวดพระอภิธรรมแก่ศพหม่อมศรีนวล ณ เชียงใหม่ เป็นเวลา 7 วัน ต่อมาได้ทรงพระกรุณาโปรดเกล้าฯ พระราชทานพวงมาลาวางหน้าศพ
และในวันที่ 18 มกราคม พ.ศ. 2535 พระบาทสมเด็จพระเจ้าอยู่หัวฯ และสมเด็จพระนางเจ้าฯ พระบรมราชินีนาถ พร้อมด้วยสมเด็จพระเทพรัตนราชสุดา ฯ สยามบรมราชกุมารี ไปในการพระราชทานเพลิงศพ หม่อมศรีนวล ณ เชียงใหม่ และศพ เจ้าพงศ์แก้ว ณ ลำพูน ณ เมรุชั่วคราววัดสวนดอก อำเภอเมืองเชียงใหม่ จังหวัดเชียงใหม่
สโมสรฟุตบอลเชลซี ในฤดูกาล 2014–15
ฤดูกาล 2014-15 เป็นฤดูกาลที่ 101 ของเชลซี และเป็นฤดูกาลที่ 23 ของพรีเมียร์ลีก เชลซีได้เข้าไปเล่นในยูฟ่าแชมเปียนส์ลีกฤดูกาลนี้ในรอบแบ่งกลุ่ม หลังจบอันดับที่ 3 ของพรีเมียร์ลีก ฤดูกาล 2013–14
สำหรับพรีเมียร์ลีกในฤดูกาลนี้ของเชลซี นับว่าประสบความสำเร็จเป็นอย่างยิ่ง เมื่อสามารถคว้าแชมป์ไปได้ นับเป็นแชมป์รายการนี้เป็นสมัยที่ 4 และเป็นแชมป์ลีกสูงสุดของฟุตบอลอังกฤษเป็นสมัยที่ 5 โดยถือเป็นการกลับมาเป็นผู้จัดการทีมอีกครั้งของ โชเซ มูรีนโย ผู้จัดการทีมเป็นฤดูกาลที่ 2 ซึ่งก่อนหน้านั้นราว 10 ปีก่อน มูรีนโย เคยเป็นผู้จัดการทีมให้กับเชลซีมาแล้ว และทำให้สโมสรได้แชมป์พรีเมียร์ลีกมาแล้ว 2 สมัย และนอกจากนี้แล้วในฤดูกาลนี้ เชลซียังได้แชมป์ลีกคัพอีกด้วย
โดยเชลซีสามารถคว้าแชมป์ไปได้อย่างไม่ยากเย็น ทำคะแนนห่างจากสโมสรที่ได้อันดับ 2 ไปมากพอสมควร จนสามารถคว้าแชมป์ได้อย่างไม่เป็นทางการตั้งแต่จบการแข่งขันนัดที่ 35 โดยทำสถิติแพ้ไปเพียง 3 นัด และเสมอ 9 นัดเท่านั้น จากการแข่งขันทั้งหมด 38 นัด ทำคะแนนไปทั้งหมด 87 คะแนน และสร้างประวัติศาสตร์ด้วยการเป็นสโมสรที่มีคะแนนำเป็นที่หนึ่งในอับดับตารางคะแนนตั้งแต่เปิดฤดูกาล จนกระทั่งสิ้นสุด โดยไม่มีสโมสรใดสามารถแซงขึ้นมานำได้ มีแต่เพียง แมนเชสเตอร์ซิตี ซึ่งเป็นแชมป์เก่าเมื่อฤดูกาลที่แล้วเท่านั้นที่ทำคะแนนขึ้นมาเป็นอันดับหนึ่งร่วมกันได้ แต่ก็เพียงระยะเวลาสั้น ๆ ในช่วงต้นปี ค.ศ. 2015 เท่านั้น
ฤดูร้อน: 85,300,000 ปอนด์
ฤดูหนาว: 23,300,000 ปอนด์
รวม: 108,600,000 ปอนด์
ฤดูร้อน: 85,200,000 ปอนด์
ฤดูหนาว: 39,585,000 ปอนด์
รวม: 124,785,000 ปอนด์
ฤดูร้อน: 100,000 ปอนด์
ฤดูหนาว: 16,285,000 ปอนด์
รวม: 16,175,000 ปอนด์
โปรแกรมการแข่งขันสำหรับฤดูกาล 2014–15 ได้ประกาศออกมาเมื่อวันที่ 18 มิถุนายน 2014 ในเวลา 9.00 น. (ตามเวลาท้องถิ่น)
"รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ."
ยามางาตะ อาริโตโมะ
จอมพล เจ้า ยามางาตะ อาริโตโมะ () หรือ ยามางาตะ เคียวซูเกะ เป็นจอมพลแห่งกองทัพบกจักรวรรดิญี่ปุ่น อดีตผู้บัญชาการทหารสูงสุด, นายกรัฐมนตรีสองสมัย และประธานคณะองคมนตรีในสมเด็จพระจักรพรรดิ เขาเป็นหนึ่งในบุคคลสำคัญที่วางรากฐานด้านการทหารและการเมืองในช่วงต้นของญี่ปุ่นยุคใหม่ และเขาได้รับสมญาว่า เป็นบิดาแห่งการทหารญี่ปุ่น
ในยุคที่ตระกูลโทกูงาวะ ยังคงกุมอำนาจทหารส่วนใหญ่ของประเทศ ยามางาตะ เกิดในตระกูลซามูไรระดับล่าง ในเมืองฮางิ ซึ่งเป็นเมืองเอกของแคว้นโชชู (ปัจจุบันคือจังหวัดยามางูจิ) เขาเข้าศึกษาที่โรงเรียนเอกชน "โชกาซนจูกุ" ซึ่งที่นี่ เขาเป็นแนวร่วมใต้ดินในการต่อต้านอำนาจของรัฐบาลโชกุนโทกูงาวะ เขาได้เป็นหัวหน้าของขบวนการ "คิเฮไต" ซึ่งเป็นกองกำลังขนาดเล็กๆ ต่อมาในช่วงสงครามโบชิง ปี พ.ศ. 2410-2411 ซึ่งเป็นส่วนหนึ่งของการปฏิรูปเมจิ เขาจึงได้รับการบรรจุเป็นทหารโดยอยู่ฝ่ายองค์จักรพรรดิ
หลังจากที่ฝ่ายพระจักรพรรดิสามารถโค่นล้มอำนาจของตระกูลโทกูงาวะลงได้ ยามางาตะ และ ได้รับเลือกเป็นตัวแทนรัฐบาลพระจักรพรรดิไปเยือนยุโรป ในปี พ.ศ. 2412 เพื่อศึกษาระบบการทหารในยุโรป เช่นเดียวกับคนญี่ปุ่นคนอื่นๆ ยามางาตะสนใจมีความสนใจต่อความสำเร็จของปรัสเซีย (เยอรมนี) ในการเปลี่ยนตนเองจากรัฐเกษตรกรรมเป็นรัฐอุตสาหกรรมและการทหารชั้นนำของโลกเป็นอย่างมาก ตัวเขาเองยังรับเอาแนวคิดทางการเมืองแบบปรัสเซียแบบจักรวรรดินิยมเข้ามาด้วย เป็นแนวคิดที่ว่าประเทศควรขยายกำลังทหารไปยังต่างแดนโดยมีรัฐบาลอำนาจนิยมอยู่ที่แผ่นดินแม่ ดังนั้นแล้ว เมื่อเขากลับมายังญี่ปุ่น เขาจึงเรียกร้องให้มีการจัดตั้งระบบเหล่าทัพของญี่ปุ่นขึ้นมา ซึ่งทำให้ในปี พ.ศ. 2416 เขาได้รับแต่งตั้งเป็น เสนาบดีการสงคราม ซึ่งเป็นจุดเริ่มต้นของการจัดตั้ง กองทัพบกจักรวรรดิญี่ปุ่น
สมาพันธ์วอลเลย์บอลเอเชีย
สมาพันธ์วอลเลย์บอลเอเชีย () หรือชื่อย่อ เอวีซี เป็นองค์กรระดับทวีปที่บริหารด้านกีฬาวอลเลย์บอลในทวีปเอเชียและเขตโอเชียเนีย
ปัจจุบันสำนักงานใหญ่ตั้งอยู่ที่ กรุงเทพมหานคร ประเทศไทย
ในแผนของสหพันธ์วอลเลย์บอลระหว่างประเทศ ค.ศ. 2001 สหพันธ์วอลเลย์บอลเอเชียเป็นองค์กรแรกที่ได้รับการก่อตั้งห้าสมาคมในการประชุมสมัชชาครั้งที่ 10 เมื่อเดือนธันวาคม ค.ศ. 1993 ก่อนครบวาระหนึ่งร้อยปีของสหพันธ์วอลเลย์บอลนานาชาติ
สมาคมวอลเลย์บอลต่อไปนี้เป็นสมาชิกของสมาพันธ์
อ็องตวน หลุยส์
อ็องตวน หลุยส์ (; 13 กุมภาพันธ์ ค.ศ. 1723 – 20 พฤษภาคม ค.ศ. 1792) เกิดที่เมืองแม็ส เป็นศัลยแพทย์และนักสรีรวิทยาชาวฝรั่งเศส 
หลุยส์ได้รับการอบรมด้านวิชาการแพทย์จากพ่อของเขาซึ่งเป็นศัลยแพทย์ ณ โรงพยาบาลทหารในท้องถิ่น ในขณะเป็นหนุ่มเขาได้ย้ายไปอยู่ที่กรุงปารีสโดยรับหน้าที่เป็น ณ โรงพยาบาลซาลแปเทรียร์ () ใน ค.ศ. 1750 เขาได้รับตำแหน่งเป็นศาสตราจารย์ด้านสรีรวิทยาซึ่งเขาได้ดำรงตำแหน่งนี้เป็นเวลา 40 ปี หลังจากนั้นก็ได้รับแต่งตั้งให้เป็นเลขาธิการของราชบัณฑิตยสถานศัลยศาสตร์ () โดยมีวาระตลอดชีพ
หลุยส์ตีพิมพ์บทความจำนวนมากในด้านการผ่าตัดรวมถึงชีวประวัติของแพทย์ผ่าตัดที่เสียชีวิตในช่วงที่หลุยส์ยังมีชีวิตอยู่ นอกจากนี้เขายังตีพิมพ์ถ้อยคำเกี่ยวกับศัลยกรรมที่แฮร์มันน์ บูร์ฮาเฟอ (ค.ศ. 1668–1738) แพทย์ชาวดัตช์ได้เคยกล่าวไว้ด้วย
หลุยส์ได้ชื่อว่าเป็นผู้สร้างต้นแบบของกิโยตีน อุปกรณ์นี้มีชื่อเรียกว่า "ลูยแซ็ต" () อยู่ช่วงหนึ่งหลังจากที่เขาออกแบบมันขึ้นมา อย่างไรก็ตาม ภายหลังอุปกรณ์ดังกล่าวถูกเปลี่ยนชื่อตามชื่อของโฌแซ็ฟ-อีญัส กียอแต็ง (ค.ศ. 1738–1814) แพทย์ชาวฝรั่งเศสผู้เสนอให้สร้างเครื่องประหารที่ถูกหลักมนุษยธรรมมากขึ้นกว่าเดิม
"มุมกระดูกหลุยส์" (angle of Louis) เป็นอีกชื่อหนึ่งของมุมกระดูกสันอกซึ่งเชื่อมส่วนบนกับส่วนกลางของกระดูกสันอกเข้าด้วยกัน
กองทัพบกสาธารณรัฐแห่งชาติ
กองทัพบกสาธารณรัฐแห่งชาติ () เป็นกองทัพบกของสาธารณรัฐสังคมนิยมอิตาลีระหว่าง ค.ศ. 1943 ถึง 1945 ซึ่งอยู่ฝ่ายเดียวกับนาซีเยอรมนีระหว่างสงครามโลกครั้งที่สอง
อ๋อ
อ๋อหรือเอาะ เป็นอาหารอีสานชนิดหนึ่ง ใช้น้ำน้อยกว่าอ่อม ใช้ผักและเนื้อสัตว์เคล้ากับน้ำพริกแกง แล้วตั้งไฟให้สุก จนน้ำในผักและเนื้อซึมออกมา นิยมใช้ปลาตัวเล็ก กุ้งฝอย ลูกอ๊อดและเขียด ตัวอย่างเช่น
สโมสรฟุตบอลแมนเชสเตอร์ซิตีในฤดูกาล 2014–15
ฤดูกาล 2014–15 เป็นฤดูกาลที่ 113 ของสโมสรฟุตบอลแมนเชสเตอร์ซิตี แต่เป็นฤดูกาลที่สิบเก้าในฟุตบอลพรีเมียร์ลีก และเป็นฤดูกาลที่สิบแปดในพรีเมียร์ลีกนับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม
สำหรับพรีเมียร์ลีกในฤดูกาลนี้ของแมนเชสเตอร์ซิตี ซึ่งมีศักดิ์ศรีเป็นแชมป์เก่าจากฤดูกาลที่แล้ว จบฤดูกาลด้วยอันดับ 2 ต้องเสียตำแหน่งแชมป์ให้กับ เชลซี ซึ่งมีรูปแบบการเล่นที่สม่ำเสมอกว่า โดยที่ไม่มีสโมสรใดสามารถแซงเชลซีขึ้นมาเป็นสโมสรนำในอันดับตารางคะแนนได้เลย นอกจากแมนเชสเตอร์ซิตีเท่านั้นที่ทำคะแนนขึ้นมาเป็นอันดับหนึ่งร่วมกันได้ในระยะเวลาสั้น ๆ ในช่วงต้นปี ค.ศ. 2015 เนื่องจากเชลซี แพ้ให้กับ ทอตนัมฮอตสเปอร์ ไป 3-5 ประตู ที่สนามไวต์ฮาร์ตเลน
แต่ เซร์คีโอ อะกูเอโร กองหน้าชาวอาร์เจนตินาของสโมสรเป็นดาวซัลโวประจำฤดูกาล โดยยิงไปทั้งหมด 26 ประตู เป็นจุดโทษ 5 ประตู และยังทำแฮตทริกได้ทั้งหมด 2 ครั้ง และยังทำสถิติเป็นนักฟุตบอลชาวอาร์เจนตินารายแรกที่สามารถยิงประตูได้ 4 ประตู ในนัดเดียวอีกด้วยของพรีเมียร์ลีก
ผู้จัดจำหน่าย: ไนกี้ / ผู้สนับสนุน: เอติฮัดแอร์เวย์
เฉิน เจี้ยนเฟิง
เฉินเจี้ยนเฟิง หรือ เฉินเจี้ยนฟง หรือ แซมมวล ชาน (; ชื่อภาษาอังกฤษ: Sammul Chan, Chen Jianfeng, Can Gin Fung) เป็นนักแสดงชาวฮ่องกงที่โด่งดังจากละครเรื่อง A Bride for A Ride สี่ยอดมือปราบ และ Price of Greed กลลวงปริศนามรณะ และผลงานล่าสุดเทพประยุทธ์พิชิตฟ้า 1 และ 2
ก่อนหน้านี้เมื่อปี 1997 เขาเคยเป็นดีเจมาก่อน
แอฟริกัน ทริปาโนโซมิเอซิส
แอฟริกัน ทริปาโนโซมิเอซิส (ภาษาอังกฤษ African trypanosomiasis) หรือ โรคเหงาหลับ เป็นโรคที่เกิดจากปรสิตในคนหรือสัตว์อื่น ๆ โรคนี้เกิดจากปรสิตชนิด "ทริปาโนโซมา บรูเซีย" ซึ่งมีอยู่สองชนิดที่สามารถก่อให้เกิดการติดเชื้อในมนุษย์ ได้แก่ "ทริปาโนโซมา บรูเซีย แกมเบียนส์" (T.b.g) และ "ทริปาโนโซมา บรูเซีย โรดเซียนส์" (T.b.r.). T.b.g เป็นสาเหตุของผู้ป่วยที่ได้รับรายงานกว่า 98% โรคเหงาหลับทั้งสองชนิดมักถูกส่งผ่านโดยการกัดของแมลงวันเซตซีที่ติดเชื้อและมักจะแพร่หลายในพื้นที่ชนบท
ในขั้นต้น ในระยะแรกของโรค ผู้ป่วยมักมีอาการไข้ ปวดศีรษะ มีอาการคันและปวดตามข้อ อาการเหล่านี้จะเกิดขึ้นในช่วงหนึ่งถึงสามสัปดาห์หลังถูกกัด หลายสัปดาห์ถึงหลายเดือนต่อมา ระยะที่สองของโรคเริ่มขึ้นด้วยอาการสับสน มือไม้ทำงานไม่ประสานกัน อาการชา และปัญหาในการนอนหลับ การวินิจฉัยทำได้โดยการหาพยาธิในสเมียร์เลือด หรือในของเหลวในต่อมน้ำเหลือง มักมีความจำเป็นต้องใช้การเจาะน้ำไขสันหลังเพื่อบอกความแตกต่างระหว่างระยะแรกและระยะที่สองของโรค
การป้องกันโรคที่รุนแรงทำได้โดยการตรวจคัดประชากรที่มีความเสี่ยงโดยการตรวจเลือดเพื่อหา T.b.g. การรักษาสามารถทำได้ง่ายกว่าหากสามารถตรวจพบโรคอย่างรวดเร็วก่อนที่จะเกิดอาการทางระบบประสาท การรักษาอาการระยะแรกทำได้โดยการใช้ยาเพนทามิดินหรือซูรามิน ส่วนการรักษาอาการระยะที่สองทำได้โดยการใช้อีฟลอนิธินหรือส่วนผสมของไนเฟอไทมอกกับ อีฟลอนิธิน สำหรับ T.b.g. แม้ว่าเมลาร์โซโพรลจะใช้ได้กับเชื้อทั้งสองชนิด ยานี้มักถูกใช้เฉพาะกับผู้ป่วยที่ติดเชื้อ T.b.r. เนื่องจากมีผลข้างเคียงที่รุนแรง
โรคนี้เกิดขึ้นเป็นประจำในบางพื้นที่ของแอฟริกาใต้สะฮารา โดยมีประชากรที่มีความเสี่ยงประมาณ 70 ล้านคนใน 36 ประเทศ ในปี 2553 โรคนี้ทำให้มีผู้เสียชีวิตประมาณ 9,000 ราย ซึ่งถือว่าลดน้อยลงจากจำนวน 34,000 รายในปี 2533 ปัจจุบันคาดว่ามีผู้ติดเชื้อประมาณ 30,000 ราย โดยเป็นผู้ติดเชื้อใหม่ 7,000 รายในปี 2555 กว่า 80% ของผู้ติดเชื้ออาศัยอยู่ใน สาธารณรัฐประชาธิปไตยคองโก เกิดการระบาดครั้งใหญ่ขึ้นสามครั้งในประวัติศาสตร์: ครั้งแรกในปี 2439 ถึงปี 2449 โดยเริ่มในประเทศยูกันดาและลุ่มแม่น้ำคองโก และอีกสองครั้งในปี 2463 และปี 2513 ในหลายประเทศในทวีปแอฟริกา สัตว์อื่น ๆ เช่น โค สามารถเป็นพาหะของโรคและติดเชื้อได้
วอลเลย์บอลชายทีมชาติเกาหลีใต้
วอลเลย์บอลชายทีมชาติเกาหลีใต้ () เป็นตัวแทนของประเทศเกาหลีใต้ในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้เคยได้อันดับที่ 5 ในโอลิมปิกฤดูร้อน 1984 ที่ ลอสแอนเจลิส รัฐแคลิฟอร์เนีย ประเทศสหรัฐอเมริกา ซึ่งเป็นอันดับที่ดีที่สุดของทีม
หม่า กั๋วหมิง
เคนเนธ มา หรือ หม่า กั๋วหมิง (; ชื่อภาษาอังกฤษ: Kenneth Ma, Ma Guoming, Maa Gwok Ming) เกิดเมื่อวันที่ 13 กุมภาพันธ์ พ.ศ. 2517 ที่ฮ่องกง 
จบจากการศึกษาจาก University of British Columbia สาขา วิศวกรรมครื่องยนต์
ทิ้งทวน
ทิ้งทวน เป็นพืชในวงศ์ Ericaceae เป็นไม้พุ่มใบออกสีชมพูอมแดง ผลิใบอ่อนเป็นช่วงๆ ดอกช่อ มีกลิ่นหอม ดอกเรียงตัวเป็นแถว ก้านห้อยลง ดอกสีชมพูหรือขาว ผลสดกลม สีดำอมแดง มีขนปกคลุม มีถิ่นกำเนิดในเอเชียตะวันออกเฉียงใต้ตอนล่าง พบมากในเกาะนิวกินี กระจายพันธุ์จากพม่า ไทย ไปจนถึงจีนและญี่ปุ่น ผลรับประทานได้ นิยมแปรรูปเป็นแยมและเยลลี่ เป็นอาหารนก เนื้อไม้แข็ง ใช้ทำเครื่องมือเครื่องใช้ต่างๆ
สกุลบลูเบอร์รี
สกุลบลูเบอร์รี หรือ "Vaccinium" ออกเสียง v|æ|k|ˈ|s|ɪ|n|i|ə|m เป็นสกุลของพืชในวงศ์ Ericaceae หลาบสปีชีส์ที่ผลรับประทานได้ เช่น แครนเบอร์รี บลูเบอร์รี
สโมสรฟุตบอลเรอัลมาดริดในฤดูกาล 2014–15
ฤดูกาล 2014-15 ของ สโมสรฟุตบอลเรอัลมาดริด ซึ่งเป็นฤดูกาลที่ 111 ของสโมสร และเป็นฤดูกาลที่ 84 ของการได้อยู่บนลีกสูงสุด. โดยเริ่มฤดูกาลตั้งแต่วันที่ 1 กรกฎาคม 2014 ถึง 30 มิถุนายน 2015.
ผลงานเด่นมากหลังจากพ่ายแพ้ อัตเลตีโกมาดริด โดยชนะรวด 22 นัดจนมาถึงการพบกับ บาเลนเซีย และบุกไปแพ้ที่เมสตายา 1-2 อันเป็นการโดนหยุดสถิติเก็บชัยชนะรวดทั้งหมด 22 นัด.
ผลงานของเรอัลมาดริดในลาลีกาฤดูกาลนี้ จบอันดับที่ 2 และคว้าแชมป์มาได้ 2 รายการ คือ ยูฟ่าซูเปอร์คัพ กับ ฟุตบอลชิงแชมป์สโมสรโลก."อัปเดตเมื่อวันที่ 23 พฤษภาคม 2015."
ฟุตบอลหญิงทีมชาติเยอรมนี
ฟุตบอลหญิงทีมชาติเยอรมนี () เป็นตัวแทนสำหรับประเทศเยอรมนีในการแข่งขันฟุตบอลหญิงระหว่างประเทศและกำกับงานโดยสมาคมฟุตบอลเยอรมัน (เดเอฟเบ) โดยในช่วงแรกเรียกในชื่อ "เยอรมนีตะวันตก" ในภาษาอังกฤษอย่างไม่เป็นทางการ โดยทีมนี้เข้าแข่งขันระดับนานาชาติในปี ค.ศ. 1982 ภายหลังการรวมประเทศเยอรมนีใน ค.ศ. 1990 ทีมสมาคมฟุตบอลเยอรมันก็ยังคงอยู่กับสหพันธ์สาธารณรัฐเยอรมนี
ทีมชาติเยอรมนีเป็นหนึ่งในทีมที่ประสบความสำเร็จมากที่สุดในการแข่งขันฟุตบอลหญิง ทีมนี้เคยเป็นแชมป์โลกถึงสองสมัย โดยชนะการแข่งขันฟุตบอลโลกหญิง 2003 และ 2007 เยอรมนีเป็นประเทศเดียวที่ชนะการแข่งขันฟุตบอลโลกทั้งชายและหญิง ทีมนี้ยังชนะฟุตบอลหญิงชิงแชมป์แห่งชาติยุโรปมาแล้วถึงแปดสมัยจากการแข่งขันทั้งหมดสิบเอ็ดสมัย โดยได้เป็นแชมป์ติดต่อกันถึงหกสมัย ฟุตบอลหญิงทีมชาติเยอรมนียังชนะการแข่งขันฟุตบอลในโอลิมปิก โดยได้อันดับสามใน ค.ศ. 2000, 2004 และ 2008 รวมถึงเบียร์กิท พรินซ์ ได้ทำสถิติเป็นผู้ปรากฏตัวและทำประตูสูงสุดตลอดกาล พรินซ์ยังเป็นเจ้าของสถิติระดับนานาชาติ เธอได้รับรางวัลนักฟุตบอลยอดเยี่ยมของโลกแห่งปีถึงสามสมัยและเป็นผู้ทำประตูฟุตบอลโลกหญิงสูงสุด
สิ่งที่น่าฉงนที่สุดของทีมฟุตบอลหญิงในประเทศเยอรมนีรวมถึงการแข่งขันอย่างเป็นทางการ คือการถูกห้ามการแข่งโดยสมาคมฟุตบอลเยอรมันถึงจนกระทั่งปี ค.ศ. 1970 แต่แล้วทีมฟุตบอลหญิงก็ได้รับความนิยมเพิ่มขึ้นนับตั้งแต่ชนะการแข่งขันฟุตบอลโลกหญิงใน ค.ศ. 2003 ซึ่งเป็นเวลาที่ทีมนี้ได้รับเลือกให้เป็นทีมแห่งปีของเยอรมนี ส่วนซิลฟีอา ไนด์ ได้รับหน้าที่เป็นหัวหน้าผู้ฝึกสอนตั้งแต่ ค.ศ. 2005 โดยรับช่วงต่อจากทีนา ทอยเน หลังจากเก้าปีของการทำหน้าที่เป็นผู้ช่วยของเธอ ตามข้อมูลเดือนกันยายน ค.ศ. 2013 ฟุตบอลหญิงทีมชาติเยอรมนีได้รับการจัดให้อยู่ในอันดับ 2 ของอันดับโลกหญิงฟีฟ่า
ใน ค.ศ. 1955 สมาคมฟุตบอลเยอรมันได้ตัดสินใจไม่อนุญาตให้มีการแข่งขันฟุตบอลหญิงในทุกสโมสรที่ประเทศเยอรมนีตะวันตก โดยได้มีคำอธิบายของสมาคมฟุตบอลเยอรมันที่อ้างว่า "กีฬาห้าวนี้มีฐานเดิมจากต่างประเทศ เมื่อพิจารณาถึงผู้หญิงโดยธรรมชาติ" และได้กล่าวว่า "ร่างกายและจิตวิญญาณย่อมจะได้รับความเสียหาย" นอกจากนี้ "ยังเป็นการแสดงถึงการฝ่าฝืนในด้านสมบัติของผู้ดีและความเหมาะสม" ทั้ง ๆ ที่มีการห้ามนี้ ก็ยังมีการแข่งขันระหว่างประเทศอย่างไม่เป็นทางการขึ้นกว่า 150 ครั้งในคริสต์ทศวรรษ 1950 และ 1960 เมื่อวันที่ 30 ตุลาคม ค.ศ. 1970 การห้ามแข่งของฟุตบอลหญิงได้รับการเพิกถอนในการประชุมประจำปีของสมาคมฟุตบอลเยอรมัน
ฟุตบอลหญิงทีมชาติได้เกิดขึ้นอย่างเป็นทางการในคริสต์ทศวรรษ 1970 สมาคมฟุตบอลเยอรมันยังคงไม่เกี่ยวข้องในฟุตบอลหญิงมาอย่างยาวนาน ในปี ค.ศ. 1981 ฮอร์สท์ แอร์. ชมิดท์ ซึ่งเป็นเจ้าหน้าที่ของสมาคมฟุตบอลเยอรมันได้รับเชิญให้ส่งทีมดังกล่าวสู่การแข่งขันฟุตบอลหญิงชิงแชมป์โลกอย่างไม่เป็นทางการ ชมิดท์ยอมรับคำเชิญแต่ได้ปกปิดความจริงที่ว่าเยอรมนีตะวันตกไม่มีฟุตบอลหญิงทีมชาติในขณะนั้น เพื่อหลีกเลี่ยงความอัปยศอดสู สมาคมฟุตบอลเยอรมันได้ส่งทีมแชมป์สโมสรเยอรมันอย่างแบร์กิชกลัดบาค 09 ซึ่งเป็นทีมที่ได้ชนะการแข่งขันรายการดังกล่าว เมื่อเห็นถึงความจำเป็น สมาคมฟุตบอลเยอรมันจึงได้จัดตั้งทีมชาติหญิงขึ้นในปี ค.ศ. 1982 แฮร์มันน์ นอยเบอร์เกอร์ ซึ่งเป็นประธานของสมาคมฟุตบอลเยอรมัน ได้แต่งตั้ง เกโร บีซันซ์ ผู้เป็นอาจารย์ที่วิทยาลัยกีฬาโคโลญ ให้เข้ามาจัดตั้งทีม
โชว์ หลัว
โชว์ หลัว (; ; เกิด 30 กรกฎาคม ค.ศ. 1979) เป็นนักร้องและนักแสดงชาวไต้หวันที่โด่งดังในเอเชีย
หลัวจื้อเสียง ฉายา เสี่ยวจู มีพรสวรรค์ทางดนตรีมาตั้งแต่เด็ก เมื่ออายุ 3 ขวบก็สามารถตีกลอง ตอนอายุ 5 ขวบ หลัวจื้อเสียงก็จัดวงดนตรีขึ้นกับคุณพ่อและคุณแม่ ชื่อคังหยั่วถวน ตอนอายุ 7 ขวบ จัดการแสดงต่าง ๆ ในไต้หวัน หลัวจื้อเสียงกับคุณพ่อเข้าร่วมการประกวดร้องเพลงครอบครัว และได้รับรางวัลที่ 2 จึงทำให้หลัวจื้อเสียงมีประสบการณ์การแสดงมากมาย เขาเข้าร่วมการประกวดเลียนแบบจตุรเทพฮ่องกงในปี 1995 และได้รับรางวัลที่หนึ่ง เขามีชื่อเสียงจากการเป็นพิธีกรอารมณ์ดีในรายการโทรทัศน์หลายรายการของไต้หวัน และได้รับความนิยมอย่างมากจากแฟน ๆ ออกอัลบั้มชุดแรกชื่อ Show Time ในวันที่ 5 ธันวาคมปี 2003 อัลบั้มที่มีสีสันของแนวเพลงฮิปฮอปทำให้เขากลายเป็นขวัญใจสาว ๆ ทั่วเอเซียทันที จนถึงปัจจุบัน ออกอัลบั้มทั้งหมด 6 ชุด และแต่ละชุดก็ขายดีมาก ทำให้เขาได้รับรางวัลดนตรีมากมายทั้งในแผ่นดินใหญ่จีน ฮ่องกง ไต้หวันและต่างประเทศ ในปี 2007 เขารับงานละครอีกครั้ง ประกบดาราสาวเพื่อนสนิทอย่างต้าS ในละครรักโรแมนติกเรื่อง zhuan jiao yu dao ai qing หรือพบความรัก หวังว่าหลัวจื้อเสียงจะประสบความสำเร็จในละครเรื่องนี้
อัลบั้มเดี่ยว
1. [2003.12.05] Show Time
2. [2004.10.22] External Show 《達人Show》ต๋าเหริน โชว์
3. [2005.10.21] Hypnosis Show 《催眠Show》ชุยเหมี๋ยน โชว์
4. [2006.11.17] Speshow 《精舞門》จิงอู่เหมิน
5.[2007.11.16] Show your dance 《舞所不在》อู๋ซั่วปู๋จ้าย
6.[2007.11.16] Trendy man 《潮男正傳》เฉาหนันเจิ้งจ้วน
ชาไทย
ชาไทย มีอยู่ ๒ ความหมาย
๑) ชาที่ผลิตในไทย มีทั้งชาที่ทำจากต้นเมี่ยง (ชาพันธุ์อัสสัม) ที่ขึ้นตามธรรมชาติ และชาที่ทำจากชาพันธุ์จีน โดยมากจะเป็นสายพันธุ์ชาลูกผสมของไต้หวัน และทำตามอย่างเทคนิคการผลิตของไต้หวัน
๒) ชาที่ออกสีส้มแดงที่ชงจากชาผงที่ทำขึ้นในไทย ชาผงพวกนี้ใช้วัตถุดิบชาซีลอนด้อยคุณภาพ ที่ชงแล้วสีไม่สวย สีเหลืองซีดจาง แล้วนำมาผ่านกระบวนการปรับปรุงคุณภาพโดยการแต่งสี แต่งกลิ่น เป็นชาที่ใช้แพร่หลายทั่วไปในไทย ในฐานะชาดำอย่างฝรั่ง ถูกนำมาทำเป็นชาร้อนใส่นมขนมหวาน หรือชาเย็นที่เติมนมข้นหวาน และชาเย็นที่เติมน้ำตาล เครื่องดื่มนี้คนไทย เรียกสั่งกันเป็น ชาร้อน (ชาร้อนเติมครีมเทียมข้นหวาน และน้ำตาล), ชาเย็น (ชาเย็นเติมครีมเทียมข้นหวาน และน้ำตาล), ชาดำร้อน (ชาเติมน้ำตาล), ชาดำเย็น (ชาเย็นเติมน้ำตาล) ต่อมาเมื่อนักท่องเที่ยวต่างชาติมาเที่ยวไทย และเห็นลักษณะสีและกลิ่นรสที่เป็นเอกลักษณ์เฉพาะที่แปลกต่างไปจากชาอื่น จึงเรียกว่าThai tea แล้ว Thai tea จึงถูกแปลงกลับมาเป็นภาษาไทยว่า "ชาไทย" ชาไทยตามความหมายนี้ ไม่นับรวม ชาชัก ที่ขายกันทางภาคใต้ของไทย ซึ่งเป็นชาไม่แต่งสี และมีสีตามธรรมชาติที่ผสมนมแล้วออกสีกากี
แบบเย็น
แบบร้อน
คนไทยส่วนใหญ่ นิยมดื่มชาร้อนตอนเช้าคู่กับปาท่องโก๋
ไรชส์แวร์
ไรชส์แวร์ ( ความหมาย: "กลาโหมของไรช์") เป็นชื่อเรียกกองกำลังป้องกันตนเองของเยอรมนีระหว่าง ค.ศ. 1919 ถึง 1935 ไรชส์แวร์เป็นกองทัพเยอรมันที่ถูกลดขนาดลงหลังสิ้นสุดสงครามโลกครั้งที่หนึ่งในปีค.ศ. 1919 ประกอบด้วยสองเหล่าทัพได้แก่ "ไรชส์แฮร์" (กองกำลังทางบก) ซึ่งถูกจำกัดกำลังพลที่ไม่เกิน 100,000 นาย และ "ไรชส์มารีเนอ" (กองกำลังทางทะเล) ซึ่งถูกจำกัดกำลังพลที่ไม่เกิน 15,000 นาย
สนธิสัญญาแวร์ซายซึ่งร่างขึ้นโดยฝ่ายสัมพันธมิตร ได้ห้ามไรชส์แวร์แต่งตั้งนายทหารยศนายพล, ห้ามมีปืนใหญ่ขนาดเกินกว่า 105 มม, ห้ามมีรถหุ้มเกราะ, ห้ามมีเรือดำน้ำ, ห้ามมีเรือรบขนาดใหญ่ ด้วยสภาพการณ์เช่นนี้ ไรชส์แวร์จึงเปรียบเสมือนกองกำลังป้องกันตนเองที่ไม่สามารถรุกรานใครได้ ทำได้เพียงรักษาความสงบในประเทศและตามแนวชายแดนเท่านั้น ต่อมาเมื่อนาซีเรืองอำนาจและฉีกสนธิสัญญาแวร์ซายทิ้ง ฮิตเลอร์ได้มีการยกระดับไรชส์แวร์ขึ้นเป็นกองทัพแบบเต็มรูปแบบที่เรียกว่า "แวร์มัคท์" ในปี 1935
วัดเจ้าเจ็ดใน
วัดเจ้าเจ็ดใน เป็นวัดราษฏร์ ตั้งอยู่บนริมฝั่งลำคลองเจ้าเจ็ด เลขที่ ๓๔ ถนนเทศบาลเจ้าเจ็ด หมู่ที่ ๓ ตำบลเจ้าเจ็ด อำเภอเสนา จังหวัดพระนครศรีอยุธยา สังกัดคณะสงฆ์มหานิกาย 
มีที่ดินตั้งวัดเนื้อที่ ๑๕ ไร่ ๒ งาน ๔๐ ตารางวา โฉนดเลขที่ ๑๑๘๙๑, ๑๒๒๑๕, ๑๕๒๒๓, ๑๕๙๕๒, อาณาเขต 
มีที่ธรณีสงฆ์ จำนวน ๓ แปลง เนื้อที่ ๒๓ ไร่ ๓ งาน ๑๐ ตารางวา.
วัดเจ้าเจ็ดใน เป็นวัดโบราณมีมาช้านาน เกิดขึ้นในสมัยหลังจากเสียกรุงศรีอยุธยาแก่พม่าแล้วใหม่ ๆ สร้างขึ้นเป็นวัดนับตั้งแต่ประมาณ พ.ศ. ๒๓๓๕ (ตามหนังสือรับรองสภาพวัดทั่วราชอาณาจักร เล่ม ๔กองพุทธศาสนสถาน กรมการศาสนากระทรวงศึกษาธิการ)ตามคำบอกเล่า และสันนิษฐานว่า พื้นที่ตั้งวัดเป็นท้องที่ลุ่ม ลาด มักถูกน้ำท่วมเป็นประจำในฤดูฝน อยู่ริมคลองเจ้าเจ็ด ซึ่งมีป่าพงรกร้างมาก จึงเป็นที่อาศัยของสัตว์ร้ายต่างๆ เช่น จระเข้ ช้าง และเสือ เป็นต้น และเป็นที่เหมาะสำหรับลี้ภัยสงครามพม่าของบรรดา เจ้าฟ้ามหากษัตริย์ในครั้งนั้น เมื่อบรรดาเจ้าฟ้ามหากษัตริย์ทั้งหลายลี้ภัยสงครามมาพำนักอาศัยอยู่ในเขตนี้ตำบลนี้จึงได้สร้างปูชนียวัตถุสิ่งใดสิ่งหนึ่งไว้ ประชาชนได้ถือเอาเป็นนิมิตที่ดีงามจึงร่วมใจกันสร้างเสริมต่อเติมให้เป็นวัดขึ้นมา ณ ที่นี้ และเพราะเจ้าฟ้ามหากษัตริย์ทั้งหลายที่ลี้ภัยสงครามมาหลายพระองค์ด้วยกัน ซึ่งคงนับได้ ๗ พระองค์ จึงได้ขนานนามวัดนี้ว่า “ วัดเจ้าเจ็ด ” ต่อมาภายหลังได้เกิดมีวัดขึ้นอีกวัดหนึ่ง ซึ่งตั้งอยู่ทางทิศเหนือของวัดเจ้าเจ็ดนี้ มีเนื้อที่ติดต่อกัน ดังนั้นวัดเจ้าเจ็ดจึงมีคำว่า“ใน”ต่อท้ายอีกคำหนึ่ง ซึ่งมีชื่อเรียกในปัจจุบันว่า “วัดเจ้าเจ็ดใน”ส่วนวัดเจ้าเจ็ดที่อยู่ทางด้านทิศเหนือเรียก “วัดเจ้าเจ็ดนอก”
นอกจากนี้ ยังมี ฌาปนสถาน ๑ หลัง ศาลาบำเพ็ญกุศล ศาลาอเนกประสงค์ เรือนเก็บพัสดุ โรงครัว และ ซุ้มประตูวัด
นิชา ปาลวัฒน์วิไชย
นิชา ปาลวัฒน์วิไชย หรือ แพร เป็นนักแสดงชาวไทย เกิดเมื่อวันที่ 9 มิถุนายน พ.ศ. 2533
นิชา ปาลวัฒน์วิไชย มีชื่อเล่นว่า แพร เกิดเมื่อวันที่ 9 มิถุนายน พ.ศ. 2533 เธอมีน้องสาวฝาแฝด 1 คน ชื่อ พลอย ศึกษาระดับมัธยมจากโรงเรียนเซนต์ฟรังซีสซาเวียร์คอนแวนต์ และระดับปริญญาตรี จากคณะศิลปกรรมศาสตร์ จุฬาลงกรณ์มหาวิทยาลัย
นิชาได้รับเลือกให้เป็นตัวแทนนิสิตทางฝั่งจุฬาลงกรณ์มหาวิทยาลัย ใน งานฟุตบอลประเพณีจุฬาฯ-ธรรมศาสตร์ ครั้งที่ 68 ปัจจุบันได้เซ็นสัญญาการเป็นนักแสดง 5 ปี ในสังกัดโพลีพลัส เอ็นเตอร์เทนเมนท์
เจ้าวงศ์จันทร์ คชเสนี
เจ้าวงศ์จันทร์ คชเสนี (สกุลเดิม: ณ เชียงใหม่; 27 มีนาคม พ.ศ. 2450 — 2 กรกฎาคม พ.ศ. 2540) นางพยาบาลชาวไทย เป็นธิดาในเจ้าราชบุตร (วงศ์ตวัน) กับเจ้าจันทร ณ เชียงใหม่ เป็นพระนัดดาในเจ้าแก้วนวรัฐ เจ้าผู้ครองนครเชียงใหม่องค์สุดท้าย และเป็นพระปนัดดาของเจ้าอุบลวรรณาทางฝ่ายมารดา
เจ้าวงศ์จันทร์ ถึงแก่กรรมเมื่อวันที่ 2 กรกฎาคม พ.ศ. 2540 ด้วยโรคแทรกซ้อน ซึ่งก่อนการมรณกรรม เจ้าวงศ์จันทร์ได้ทุกข์ทรมานกับการป่วยด้วยโรคอัมพาตมาเกือบ 40 ปี
เจ้าวงศ์จันทร์ คชเสนี เกิดเมื่อวันที่ 27 มีนาคม พ.ศ. 2450 ที่ตำหนักเจ้าดารารัศมี พระราชชายาในกรุงเทพมหานคร ต่อมาได้มาอยู่ในความดูแลของเจ้าบัวทิพย์ ณ เชียงใหม่ กับเจ้าราชภาคินัย (เมืองชื่น ณ เชียงใหม่) เจ้าวงศ์จันทร์ได้เข้ารับการศึกษาจากโรงเรียนดาราวิทยาลัย จังหวัดเชียงใหม่ และศึกษาวิชาพยาบาลที่โรงพยาบาลแมคคอร์มิค
เจ้าวงศ์จันทร์ ได้สมรสกับนายปฐม คชเสนี บุตรพระยาพิพิธมนตรี (ปุย) และคุณหญิงจำเริญ มีบุตรธิดา 2 คน คือ
เจ้าวงศ์จันทร์ คชเสนี ป่วยเป็นอัมพาตด้วยโรคเส้นเลือดในสมองซีกขวาเป็นเวลานานกว่า 36 ปี จนเมื่ออายุ 84 ปี มีโรคถุงลมโป่งแทรกซ้อน กระดูกข้อเท้าหักต้องผ่าตัด และถึงแก่กรรม เมื่อวันที่ 2 กรกฎาคม พ.ศ. 2540 เวลา 06.30 น.
เจ้าวงศ์จันทร์ ณ เชียงใหม่ เข้าทำงานเป็นพยาบาลประจำโรงพยาบาลแมคคอร์มิค จังหวัดเชียงใหม่ ต่อมาในช่วงสงครามอินโดจีน เจ้าวงศ์จันทร์ ได้สมัครเป็นพยาบาลอาสาในหน่วพยาบาลของสภากาชาดไทย จนได้รับพระราชทานเหรียญชัยสมรภูมิ ต่อมาได้สมัครเข้าเป็นพยาบาลที่โรงพยาบาลเสนารักษ์ และได้บริจาคสนับสนุนกิจการด้านการแพทย์ การศึกษา การศาสนา และทำนุบำรุงซ่อมแซมอาคารในจังหวัดเชียงใหม่
บลูแกงสตา (เพลงไมเคิล แจ็กสัน)
บลูแก๊งสตา () เป็นเพลงที่บันทึกโดยศิลปินอเมริกัน ไมเคิล แจ็กสัน เป็นเพลงที่ 6 อัลบั้มหลังมรณกรรมที่ 2 ของแจ็กสัน "เอ็กซ์สเคป" ซึ่งต้นฉบับนั้นแต่งคำร้อง ,ทำนอง และผลิตโดย แจ็กสัน และดร. ฟรีซ์ บันทึกเสียงในปี ค.ศ. 1998 ในช่วงฤดูบันทึกเสียงของอัลบั้ม "อินวินซิเบิล" ต่อมาได้รับการทำใหม่อีกครั้งโดย ทิมบาแลนด์ และJerome "J-Roc" Harmon ในปี ค.ศ. 2013–2014 สำหรับอัลบั้ม "เอ็กซ์สเคป"
เพลงต้นฉบับนั้นบันทึกเสียงในปี ค.ศ. 1998 ในช่วงฤดูบันทึกเสียงของอัลบั้ม "อินวินซิเบิล" แต่ถูกคัดออกในการทำครั้งสุดท้าย เพลงนี้ได้ถูกรั่วไหลในปี ค.ศ. 2006 และ ค.ศ. 2010
มิวสิควิดีโอได้เผยแพร่ในวันที่ 14 พฤษภาคม ค.ศ. 2014 ทางช่อง Michael Jackson's VEVO ในยูทูบ ซึ่งเป็นแรงบันดาลใจมาจาก SMOOTH CRIMINAL แสดงโดยเหล่าแดนเซอร์จากคอนเสิร์ต เป็นการเฉลิมฉลองการเปิดตัวของอัลบั้ม "เอ็กซ์สเคป" กับมิวสิควิดีโอที่ออกแบบท่าเต้นในซิงเกิล
ตำบลวังกวาง
ตำบลวังกวาง เป็นตำบลหนึ่งในอำเภอน้ำหนาว จังหวัดเพชรบูรณ์ แบ่งเป็นหมู่บ้านทั้งหมด 11 หมู่บ้าน ตำบลวังกวางมีองค์กรปกครองส่วนท้องถิ่น 1 แห่ง คือ องค์การบริหารส่วนตำบลวังกวาง ซึ่งได้ยกฐานะสภาตำบลเป็นองค์การบริหารส่วนตำบล เมื่อ ปี พ.ศ. 2542 โดยรับผิดชอบพื้นทั้งหมดทั้งตำบล มีประชากรในปี พ.ศ. 2560 จำนวน 5,788 คน
บ้านวังกวาง ตั้งอยู่บนเทือกเขาเพชรบูรณ์ในเขตป่าฝั่งตะวันออก มีภูมิประเทศที่มีลำห้วยลำคลองไหลผ่านลงไปสู่ลำน้ำพอง พื้นที่ทางตอนใต้และตะวันตกเฉียงใต้ของตำบลเป็นภูเขา และภูเขาหินประกอบไปด้วยแหล่งน้ำซับตามธรรมชาติ ตำบลวังกวางมีอาณาเขตติดต่อกับตำบลอื่น ดังนี้ตำบลวังกวาง แบ่งเขตการปกครองเป็นหมู่บ้านทั้งหมด 11 หมู่บ้าน ได้แก่
ติณภพ ศรีสถิตย์
ติณภพ ศรีสถิตย์ เป็นนักฟุตบอลระดับอาชีพจากประเทศไทย ปัจจุบันเขาทำหน้าที่ให้แก่สโมสรฟุตบอลราชนาวีในการแข่งขันไทยพรีเมียร์ลีก
ติณภพ ศรีสถิตย์ เคยทำหน้าที่ร่วมกับสโมสรฟุตบอลราชนาวีตั้งแต่ พ.ศ. 2552 โดยในการแข่งขันไทยพรีเมียร์ลีกของปีดังกล่าว เขาได้เป็นผู้มีส่วนช่วยให้ทีมของเขาเป็นฝ่ายชนะทีมสโมสรฟุตบอลศรีราชา บ้านบึง ตลอดจนเป็นผู้ทำหน้าที่ร่วมกับทีมสโมสรฟุตบอลราชนาวี ในการแข่งขันไทยพรีเมียร์ลีก 2553 รวมถึงทำหน้าที่ร่วมกับสโมสรฟุตบอลจังหวัดระยอง ในการแข่งขันเอไอเอส ลีกภูมิภาค ดิวิชั่น 2 ฤดูกาล 2011 ก่อนที่จะกลับเข้ามาทำหน้าที่เป็นนักฟุตบอลชุดหลักให้แก่ทีมสโมสรฟุตบอลราชนาวีอีกครั้ง ใน พ.ศ. 2555 ซึ่งในปีดังกล่าว เขาได้รับใบแดงเมื่อครั้งที่พบกับทีมสโมสรฟุตบอลแอร์ฟอร์ซ เอวิเอ
ทั้งนี้ ติณภพเป็นนักฟุตบอลผู้ทำหน้าที่ในตำแหน่งกองหน้า ซึ่งได้รับการกล่าวว่า เป็นผู้มีความโดดเด่นด้านความรวดเร็วและความคล่องตัว โดยในปี พ.ศ. 2556 เขาเป็นผู้ทำประตูชัยให้แก่สโมสรฟุตบอลราชนาวี เมื่อครั้งที่พบกับทีมสโมสรฟุตบอลระยอง ยูไนเต็ด ในการแข่งขันยามาฮ่า ลีกวัน 2013 ต่อมา ในวันที่ 16 มีนาคม ติณภพได้ทำหน้าที่ให้แก่สโมสรฟุตบอลราชนาวีในการแข่งขันรายการเดียวกัน โดยได้เสมอกับทีมสโมสรฟุตบอลบีบีซียูที่ 0 ประตูต่อ 0
ในปี พ.ศ. 2557 ติณภพเป็นผู้ทำประตูชัยให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลศรีราชา บ้านบึง รวมถึงเป็นผู้ทำประตูชัย เมื่อครั้งที่พบกับสโมสรฟุตบอลจังหวัดเชียงใหม่
ผักกาดขาว
Napa หรือ Nappa cabbage ("Brassica rapa" subsp. "pekinensis") เป็นที่รู้จักว่า ผักกาดขาว เป็นผักกาดชนิดหนึ่งของ ผักกาดจีน ถิ่นกำเนิดใกล้กับปักกิ่ง และบริโภคกันอย่างแพร่หลายในอาหารเอเชียตะวันออก แต่ส่วนใหญ่ในโลกก็ ผักกาดชนิดนี้ก็เข้าใจว่า "ผักกาดจีน" ผักกาดจีนจะมีสีจางกว่าผักกาดจีนชนิดอื่นๆ อย่างเช่น บ๊อกชอย ซึ่งก็ถูกเรียกว่าผักกาดจีนเช่นเดียวกัน ในสหราชอาณาจักร ผักชนิดนี้รู้จักกันในชื่อ "Chinese Leaf" ในนิวซีแลนด์รู้จักกันในชื่อ"Wong Bok" หรือ"Won bok" ในออสเตรเลียและฟิลิปปินส์รู้จักกันในชื่อ"wombok".
ชื่อ "nappa" มาจากภาษาพูดและภาษาถิ่นในภาษาญี่ปุ่น ซึ่ง มักจะใช้เรียกใบของผักต่างๆโดยเฉพาะใบผักที่ใช้ทำอาหาร ชื่อในภาษาญี่ปุ่นที่เอาไว้เจาะจงผักกาดประเภทนี้ว่า , lit. "ผักกาดขาว" โดยเป็นคำอ่านออกเสียงแบบจีน ในภาษาญี่ปุ่น
ผักกาดขาวถูกบริโภคอย่างแพร่หลายในจีน ญี่ปุ่น และเกาหลี และที่ได้รับความนิยมอย่างยิ่งในจังหวัดกังวอน ทางตอนเหนือของเกาหลีใต้ ผัดกาดขาวถูกใช้เป็นสัญลักษณ์แทนความเจริญรุ่งเรืองในจีน และในภาพลักษณ์นี้เองจึงมักพบเห็นรูปจำลองที่ทำจากแก้วและกระเบื้องเคลือบ รูปสลักผักกาดที่มีชื่อเสียง Jadeite Cabbage ที่จัดแสดงในพิพิธภัณฑ์พระราชวังแห่งชาติไต้หวัน ก็เป็นรูปสลักของผักกาดขาวด้วยเช่นเดียวกัน เนื่องจากมีผู้อพยพจากไต้หวันนี้เอง จึงสามารถพบเห็นรูปสลักผักกาดได้ในหลายเมืองของ อเมริกาเหนือ ยุโรปและออสเตรเลีย
ในอาหารเกาหลี ผักกาดถูกใช้เป็นส่วนผสมหลักของ "baechu kimchi "ที่เป็นชนิดของกิมจิ ทั่วไป แต่ก็ยังกินสดๆโดยเอาไปห่อเนื้อหมูหรือหอยนางรม แล้วจิ้มกับโกชูจัง แต่คนทั่วไปก็มักใส่ใบที่แก่กว่าในซุป ด้วยรสชาติที่เป็นเอกลักษณ์เมื่อเทียบกับผักกาดชนิดอื่นๆ เช่น บ๊อกชอย หรือ กะหล่ำ และผักกาดขาวยังสามารถเอาไปผัดน้ำมันกับส่วนผสมอื่นๆ เช่นเต้าหู้ เห็ด หรืซูกินี ผักกาดขาวยังเป็นส่วนผสมพื้นฐานในการกินอาหารหม้อไฟอีกด้วย
ไบรต์ทีวี
ไบรท์ทีวี () เป็นช่องโทรทัศน์ระบบดิจิทัล ซึ่งผลิตโดยบริษัท ไบรท์ทีวี จำกัด (เดิมคือ บริษัท สามเอ มาร์เก็ตติง จำกัด) เสนอรายการข่าวสารที่เจาะลึก และสาระบันเทิงรวมถึงละครชุด โดยเริ่มทดลองออกอากาศ ในวันที่ 25 เมษายน พ.ศ. 2557
ข่าวในพระราชสำนัก (ดึงสัญญาณภาพจากช่อง 9 MCOT HD ในนาม สำนักข่าวไทย อสมท)
เดินหน้าประเทศไทย
ศาสตร์พระราชา สู่การพัฒนาอย่างยั่งยืน
โมโน 29
สถานีโทรทัศน์โมโน 29 () เป็นช่องโทรทัศน์ภาคพื้นดินระบบดิจิทัล ซึ่งผลิตโดยกลุ่มโมโน ซึ่งมีชื่อเสียงจากการจัดทำเว็บไซต์เอ็มไทย มีเนื้อหานำเสนอรายการข่าวและบันเทิง โดยเฉพาะภาพยนตร์และละครชุดจากต่างประเทศมากมาย อันเป็นเอกลักษณ์เด่นของช่อง โดยเริ่มทดลองออกอากาศ เมื่อวันที่ 25 เมษายน พ.ศ. 2557
วัดหนองตาบุญ
วัดหนองตาบุญ เป็นวัดราษฎร์ ตั้งอยู่เลขที่ 170 บ้านหนองตาบุญ หมู่ที่ ๔ ตำบลบ้านลำ อำเภอวิหารแดง จังหวัดสระบุรี สังกัดคณะสงฆ์มหานิกาย
มีเนื้อที่วัด ๓๑ ไร่ ๑ งาน ๖๔ ตารางวา โฉนดที่ดิน เลขที่ ฉ.๑๒๑๓๕, ฉ.๑๑๙๔๒
วัดหนองตาบุญ ตั้งเมื่อ วันที่ ๒ กุมภาพันธ์ พ.ศ. ๒๔๘๕ สันนิษฐานได้ว่านามของวัดน่าจะตั้งตามชื่อของหมู่บ้านหนองตาบุญ ได้รับพระราชทานวิสุงคามสีมา เมื่อ วันที่ ๑๘ มีนาคม ปี พ.ศ. ๒๕๓๐ เขตวิสุงคามสีมากว้าง ๔๐ เมตร ยาว ๖๐ เมตร .นอกจากนี้ ยังมี ฌาปนสถาน ๑ หลัง หอระฆัง ๑ หลัง หอกลอง ๑ หลัง วิหารคตรอบอุโบสถ และโรงนอนมี ๒ ชั้น ชั้นล่างใช้เป็นโรงครัว
สะพานมิตรภาพไทย–ลาว 6 (นาตาล–ละคอนเพ็ง)
สะพานมิตรภาพไทย-ลาว 6 (นาตาล-ละคอนเพ็ง) เป็นโครงการใหม่ จากการประชุมคณะรัฐมนตรีเมื่อปี 2555 ที่จังหวัดสุรินทร์ มีมติเห็นชอบในหลักการของกรอบข้อเสนอแผนโครงการก่อสร้างสะพานข้ามแม่น้ำโขงช่วงอำเภอนาตาล จังหวัดอุบลราชธานี กับเมืองละคอนเพ็ง แขวงสาละวัน จุดก่อสร้างสะพานข้ามแม่น้ำโขง ทางทิศใต้ บ้านปากแซง หมู่ 3 ตำบลพะลาน อำเภอนาตาล จังหวัดอุบลราชธานี ซึ่งสถานที่แห่งนี้ ครม.สัญจร ได้ลงความเห็นชอบอนุมัติเมื่อครั้งประชุมสัญจรที่จังหวัดสุรินทร์ เป็นสะพานมิตรภาพข้ามแม่น้ำโขง แห่งที่ 6 ข้อดี คือ เมื่อสร้างสะพานตรงนั้น จะเป็นการยกระดับความเจริญในหลาย ๆ ด้าน และที่จะเป็นจุดเด่นของสะพานแห่งนี้ คือ จะสามารถย่นระยะทางในการที่จะออกจากประเทศไทย ในด้านการค้าขาย ด้านเศรษฐกิจผ่านประเทศลาว ไปที่เมืองดานัง ระยะทางเพียง 137 กม. เท่านั้น และจะสามารถขึ้นไปทางจีนได้ด้วย และจะได้ประโยชนทั้ง 3 ด้าน คือ ด้านเศรษฐกิจ ด้านสังคมวัฒนธรรม และด้านความมั่นคง
สถานีโนโวสโลโบดสกายา
โนโวสโลโบดสกายา () เป็นสถานีรถไฟใต้ดินในเขตตเวียร์สกอย กรุงมอสโก เป็นสถานีของสายคอลเซวายา อยู่ระหว่างสถานีเบโลรุสสกายากับสถานีปรอสเปคต์มีรา
สถานีโนโวสโลโบดสกายาเปิดให้บริการในวันที่ 30 มกราคม ค.ศ. 1952 มีความโดดเด่นในด้านสถาปัตยกรรมที่สวยงาม
การเชื่อมต่อรถไฟฟ้าสายอื่น ๆ สามารถเชื่อมต่อกับสายเซียร์ปูคอฟสโค-ตีมีเรียเซฟสกายา ได้ที่สถานีเมนเดเลเยฟสกายา
วัดกาญจนสิงหาสน์วรวิหาร
วัดกาญจนสิงหาสน์วรวิหาร ตั้งอยู่เลขที่ 686 ริมคลองบางพรมฝั่งเหนือ เขตตลิ่งชัน กรุงเทพมหานคร มีฐานะเป็นพระอารามหลวงชั้นตรี ชนิดวรวิหาร สังกัดคณะสงฆ์มหานิกาย'วัดกาญจนสิงหาสน์วรวิหาร เดิมชื่อ วัดทอง สร้างขึ้นในสมัยอยุธยา ไม่ปรากฏนามผู้สร้างและปีที่สร้าง แต่ตามประวัติที่เล่าสืบต่อๆ กันมาว่า เมื่อในสมัยกรุงศรีอยุธยาตอนปลาย มีพ่อค้าชาวจีนสองพี่น้อง แซ่ตัน ชาวบ้านเรียกกันว่า เจ้าขรัวเงินและเจ้าขรัวทอง'ได้เข้ามาตั้งรกรากค้าขายจนร่ำรวยแล้วจึงได้สร้างวัดขึ้นที่บริเวณสองฝั่งปากคลองนี้ คือ วัดเงินกับวัดทอง ในรัชสมัยพระบาทสมเด็จพระพุทธยอดฟ้าจุฬาโลก รัชกาลที่ ๑ วัดนี้ทรุดโทรมลงเป็นอย่างมาก สมเด็จพระรูปศิริโสภาคย์มหานาคนารี พระชนนีของสมเด็จพระอมรินทราบรมราชินี โปรดให้ทำการบูรณะเสียใหม่ และโปรดให้สร้างกุฏิเพิ่มขึ้นเป็น ๓ คณะ คือ คณะกลาง สร้างเป็นกุฏิชนิด ๔ ห้อง ปลูกขวางทิศเหนือกับกุฏิชนิดแถว ๒ แถว แถวละ ๖ ห้อง โดยมีหอฉันอยู่ตรงกลาง และสร้างหอระฆังไว้ด้านหน้า ส่วนคณะตะวันออกและคณะตะวันตก สร้างเป็นหอฉันขวางทางทิศเหนือ ๒ คณะ ทางทิศใต้ สร้างหอพระไตรปิฏกอยุ่ติดกับกำแพง นอกจากนี้ ยังโปรดให้สร้างศาลาการเปรียญไว้ริมคลองหน้าพระอุโบสถ ศาลาสามหน้า และศาลา ๒ หลัง หลังหนึ่งตั้งอยู่หน้าปรก อีกหลังหนึ่งอยู่ข้างศาลาการเปรียญทางทิศตะวันออก พร้อมทั้งโปรดให้บูรณปฏิสังขรณ์ถาวรวัตถุอื่น ๆ จนครบบริบูรณ์
ในรัชสมัยพระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ พระราชทานพระราชทรัพย์ให้บูรณปฏิสังขรณ์เพิ่มเติม แล้วทรงสถาปนาวัดทองขึ้นเป็นพระอารามหลวง ทั้งยังทรงบำเพ็ญพระราชกุศลเพื่ออุทิศถวายแด่ สมเด็จพระรูปศิริโสภาคย์มหานาคนารีด้วย
เมื่อ พ.ศ. ๒๓๙๗ ในสมัยพระบาทสมเด็จพระจอมเกล้าเจ้าอยู่หัว'ทรงพระกรุณาโปรดเกล้าฯ พระราชทานนามวัดเสียใหม่ว่า "วัดกาญจนสิงหาสน์" ต่อมาใน พ.ศ. ๒๔๐๖ โปรดเกล้าฯ ให้บูรณปฏิสังขรณ์แล้วลงรักปิดทองพระประธานและฐานชุกชี นับจากนั้นมาก็ไม่ได้มีการบูรณปฏิสังขรณ์อีกทำให้เสนาสนะชำรุดทรุดโทรมและหักพังลงเป็นส่วนมาก มีเพียงพระอุโบสถ ศาลาการเปรียญ และศาลาสามหน้า ที่ยังคงเป็นรูปเดิมอยู่
ต่อมา ในรัชสมัยพระบาทสมเด็จพระจุลจอมเกล้าเจ้าอยู่หัว จึงมีการก่อสร้างและบูรณปฏิสังขรณ์เรื่อยมา จนถึง รัชสมัยพระบาทสมเด็จพระปรมินทรมหาภูมิพลอดุลยเดช จึงทำให้วัดมีความเจริญรุ่งเรืองเป็นอย่างมาก
วอลเลย์บอลเยาวชนหญิงชิงแชมป์เอเชีย 2014
วอลเลย์บอลเยาวชนหญิงชิงแชมป์เอเชีย 2014 () จัดขึ้นใน ไทเป ประเทศไต้หวัน ระหว่าง 16 กรกฎาคม – 27 กรกฎาคม 2557
แบ่งกลุ่มโดยอาศัยอันดับจากวอลเลย์บอลเยาวชนหญิงชิงแชมป์เอเชีย 2012
สพล ชนวีร์หรือปิยะรัชต์ อรรถกรศิริโพธิ์
ปิยะรัชต์ อรรถกรศิริโพธิ์ เป็นนักแสดงชาวไทย สังกัดค่าย ดีด้า โปรดั๊กชั่น ของ ช่อง7
สพล ชนวีร์ (ชื่อเล่น บอย) มีชื่อจริงว่า ปิยะรัชต์ อรรถกรศิริโพธิ์ เกิดวันที่ 8 มีนาคม 2523 มีน้องสาว 1 คนคือ มาติกา อรรถกรศิริโพธิ์ (บี) ปัจจุบันทำธุรกิจส่วนตัว เข้าพิธีสมรสกับ ขวัญฤดี ธานินทรประชา เมื่อวันที่ 16 พฤศจิกายน 2555 ห้องคริสตัล แกรนด์ บอลรูม คริสตัล ดีไซน์ เซ็นเตอร์ (CDC) มีลูกสาวสองคนชื่อ น้องมากิและน้องมิกิ